Source: http://docplayer.fi/44354398-Paatosluonnos-huomattavasta-markkinavoimasta-tilaajayhteys-ja-bitstream-markkinoilla.html
Timestamp: 2019-01-22 03:15:22+00:00
Document Index: 14599621

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Päätösluonnos huomattavasta markkinavoimasta tilaajayhteys- ja bitstream-markkinoilla - PDF
Download "Päätösluonnos huomattavasta markkinavoimasta tilaajayhteys- ja bitstream-markkinoilla"
1 Päätösluonnos 1 Dnro: /961/2017 Päätösluonnos huomattavasta markkinavoimasta tilaajayhteys- ja bitstream-markkinoilla Yritys, jota päätös koskee TeliaSonera Finland Oyj
2 2 Sisällysluettelo 1 Tiivistelmä Johdanto Aiemmat huomattavan markkinavoiman päätökset Laajakaistamarkkinoiden markkina-analyysi Lähtökohdat huomattavan markkinavoiman tarkastelulle Markkina-analyysissä tarkasteltavat asiat Laajakaistapalvelujen vähittäismarkkinat Laajakaistapalvelujen yleinen kehitys Laajakaistapalveluiden hyödykemarkkinat Kysynnän korvaavuus Tarjonnan korvaavuus Maantieteelliset markkinat Vähittäismarkkinoiden kilpailuongelmat Merkitykselliset tukkumarkkinat Merkitykselliset tilaajayhteystuotteiden hyödykemarkkinat Tukkumarkkinoiden yleinen kehitys Teknologioiden kehitys ja tukkutuotteiden saatavuus Kysynnän korvaavuus Tarjonnan korvaavuus Merkitykselliset bitstream-tuotteiden tukkumarkkinat Tukkumarkkinoiden yleinen kehitys Kysynnän korvaavuus Oma tarjonta Tarjonnan korvaavuus Merkitykselliset maantieteelliset markkinat Yhteenveto merkityksellisistä tukkumarkkinoista Huomattavan markkinavoiman arviointi Markkinaosuudet Tilaajayhteyksien hinnoittelu Potentiaalinen kilpailu Vertikaalinen integraatio Ostajan tasapainottava neuvotteluvoima Epäsuora kilpailupaine matkaviestinverkoista ja kaapelitelevisioverkoista Muut markkinavoiman arviointiin liittyvät tekijät Johtopäätökset markkinavoiman arvioinnista HMV-yritykseksi nimeäminen ja HMV-aseman poistaminen... 74
3 3 9 Lähtökohdat velvollisuuksien asettamiselle Velvollisuuksien välttämättömyys Muut säädökset ja komission suositukset Syrjimättömyys- ja kustannuslaskentasuositus Yhteisrakentamislaki Velvollisuuksien oikeasuhtaisuus TeliaSonera Finland Oyj:lle asetettavat velvollisuudet Perustelut velvollisuuksien asettamiselle Käyttöoikeusvelvollisuudet Tilaajayhteys Virtuaalinen tilaajayhteys Bitstream Velvollisuus päättää valokuitutilaajayhteydet Syrjimättömyysvelvollisuus Hintojen ja ehtojen syrjimättömyys Tekninen toisinnettavuus Avoimuutta koskevat velvollisuudet Velvollisuus julkaista toimitusehdot ja hinnasto Velvollisuus julkaista viitetarjous Keskeiset suoritusindikaattorit ja niiden julkaisu Hinnoitteluvelvollisuudet Velvollisuus kustannussuuntautuneeseen hinnoitteluun Velvollisuus noudattaa enimmäishintaa Velvollisuus oikeudenmukaiseen ja kohtuulliseen hinnoitteluun Kustannussuuntautuneen hinnoittelun poistaminen kuparitilaajayhteyksiltä Velvollisuus käyttää kustannuslaskentajärjestelmää Vaikutusten arviointi Lainkohdat joihin päätös perustuu Päätöksen voimassaoloaika Liitteet LIITE 1 Viitetarjouksen sisältö LIITE 2 Esimerkkejä tilaajayhteystuotteiden toteuttamisesta kupari- ja kuituverkoissa LIITE 3 Esimerkkejä virtuaalisten tilaajayhteystuotteiden toteuttamisesta kuparija kuituverkoissa LIITE 4 Esimerkkejä bitstream-tuotteiden toteuttamisesta kupari- ja kuituverkoissa LIITE 5 Yritysten HMV-asema maantieteellisillä tukkumarkkinoilla LIITE 6 Sanasto...141
4 4 1 Tiivistelmä Tässä päätöksessä arvioidaan TeliaSonera Finland Oyj:n (jäljempänä "TSF") huomattavan markkinavoiman asema tilaajayhteys- ja bitstream-markkinoilla sekä asetetaan näillä markkinoilla tarpeelliseksi katsottavat velvollisuudet kilpailun esteiden poistamiseksi ja kilpailun edistämiseksi. Huomattavalla markkinavoimalla tarkoitetaan yrityksen kykyä toimia markkinoilla riippumattomasti kilpailijoista ja laajakaistapalvelujen loppuasiakkaista. Tilaajayhteysmarkkinalla tarkoitetaan komission uuden markkinasuosituksen mukaista paikallistason kiinteään verkkoon pääsyn tukkumarkkinaa (markkina 3a) ja bitstream-markkinalla keskustason kiinteään verkkoon pääsyn tukkumarkkinaa (markkina 3b). Yhdessä näistä käytetään nimitystä laajakaistapalvelujen tukkumarkkinat. Tilaajayhteysmarkkina sisältää sekä fyysiset että virtuaaliset tilaajayhteystuotteet kun taas bitstream-markkina sisältää kapasiteettituotteet. Päätös perustuu Viestintäviraston laatimaan markkina-analyysiin. Analyysin perusteella TSF:llä on huomattava markkinavoima (HMV) tilaajayhteysmarkkinoilla yhteensä 62 merkityksellisellä maantieteellisellä markkina-alueella ja bitstreammarkkinoilla yhteensä 52 markkina-alueella. TSF:lle asetetaan laajakaistapalvelujen tukkumarkkinoilla seuraavat velvollisuudet: - Velvollisuus vuokrata kupari- ja valokuitutilaajayhteyttä, tilaajayhteyden osaa sekä yläkaistaa - Velvollisuus vuokrata tietyissä tilanteissa virtuaalista tilaajayhteyttä - Velvollisuus vuokrata viestintäverkon kapasiteettia (bitstream) - Velvollisuus vuokrata laitetilaa sekä sallia vuokralle ottaneen teleyrityksen tai tämän edustajan pääsy laitetilaan - Velvollisuus tarjota sellaisia toimintoja ja palveluja, jotka ovat välttämättömiä edellä mainittujen vuokraoikeuksien hyödyntämiseksi - Velvollisuus hinnoitella em. tuotteista ja palveluista perittävät korvaukset syrjimättömästi ja noudattaa muutoinkin syrjimättömiä ehtoja - Velvollisuus toteuttaa teleyritysten kohtuulliset pyynnöt, jotka koskevat rakennettujen, mutta vielä kytkemättä/päättämättä olevien valokuitutilaajayhteyksien saamista - Velvollisuus julkaista mm. toimitusehdot, viitetarjous ja hinnastot - Velvollisuus hinnoitella valokuitutilaajayhteyden ja valokuitutilaajayhteyden osan vuokrauksesta ja kytkennästä perittävät korvaukset kustannussuuntautuneesti - Velvollisuus noudattaa valokuitutilaajayhteyden kuukausivuokran hinnoittelussa yksittäisen FTTH-yhteyden osalta 35,50 euron ja FTTB-yhteyden osalta 38,50 euron enimmäishintaa
5 5 - Velvollisuus noudattaa oikeudenmukaista ja kohtuullista hinnoittelua virtuaalista tilaajayhteyttä vuokrattaessa - Velvollisuus käyttää kustannuslaskentajärjestelmää. Yritykselle asetettavat velvollisuudet ovat tarpeen kilpailun edistämiseksi ja kilpailun esteiden poistamiseksi laajakaistapalvelujen tukkumarkkinoilla. Velvollisuuksia on pidettävä oikeasuhtaisina niillä tavoiteltaviin kilpailun edistämispäämääriin nähden. Markkina-analyysin perusteella TSF:llä ei enää ole huomattavaa markkinavoimaa 24 merkityksellisellä maantieteellisellä alueella tilaajayhteysmarkkinoilla ja 30 maantieteellisellä alueella bitstream-markkinoilla ja Viestintävirasto poistaa TSF:ltä huomattavan markkinavoiman velvollisuudet näiltä alueilta. 2 Johdanto Tietoyhteiskuntakaaren (jäljempänä myös "TYK") mukaisesti Viestintäviraston tulee tehdä säännöllisin väliajoin markkinaanalyysi merkityksellisiksi määritellyistä tukku- ja vähittäismarkkinoista. Viestintävirasto nimeää yrityksen huomattavan markkinavoiman (HMV) yritykseksi, jos sillä markkina-analyysin perusteella havaitaan olevan tietyillä markkinoilla sellaista taloudellista vaikutusvaltaa, jonka turvin se voi toimia huomattavassa määrin riippumattomana kilpailijoista, kuluttajista tai muista käyttäjistä. HMV-päätöksessä yritykselle asetetaan tarpeelliseksi katsottavat velvollisuudet kilpailun esteiden poistamiseksi tai kilpailun edistämiseksi kyseisillä markkinoilla. Huomattavan markkinavoiman sääntelyn tavoitteena on, että viestintäverkkoja ja -palveluja on kohtuullisin ehdoin kaikkien teleyritysten ja käyttäjien saatavilla koko maassa. HMV-sääntelyn tavoitteena on edistää teleyritysten välistä kilpailua ja poistaa kilpailun esteitä pitkällä aikavälillä. HMV-sääntelyllä pyritään vaikuttamaan jo ennalta sellaisten markkinoiden toimintaan, joilla on havaittu erityisiä kilpailuongelmia. HMV-sääntely on luonteeltaan poikkeuksellista ja tarkoitettu tilanteisiin, joissa yleinen kilpailuoikeus ei riitä ratkaisemaan markkinoilla olevia ongelmia. Vaikka huomattavan markkinavoiman sääntely kohdistuu ensisijaisesti tukkumarkkinoihin, sen vaikutukset näkyvät kilpailun lisääntymisenä vähittäismarkkinoilla. Viestintäverkkoihin pääsyn syrjimätön ja kohtuullinen hinnoittelu teleyritysten välillä on edellytys uusien vähittäispalveluja tarjoavien yritysten markkinoille tulolle. Lisääntyvä kilpailu puolestaan luo teleyrityksille paineita uusien palveluiden kehittämiselle ja loppukäyttäjiltä perittävien hintojen alentamiselle. Huomattavan markkinavoiman sääntely perustuu EU:n sähköisen viestinnän direktiiveihin, joista HMV-sääntelyn kannalta keskeisimpiä ovat puite- ja käyttöoikeusdirektiivi. Puitedirektii-
6 6 vissä 1 määritetään puitteet sääntelyviranomaisten puuttumiselle sähköisten viestintäverkkojen ja -palvelujen markkinahäiriöihin. Käyttöoikeusdirektiivissä 2 määritetään puolestaan ne keinot, joilla markkinaongelmat voidaan ratkaista. Euroopan Unionin huomattavaa markkinavoimaa koskevat säännökset saatettiin voimaan viestintämarkkinalailla, joka on sittemmin korvattu tietoyhteiskuntakaarella. Euroopan komissio on lisäksi antanut suosituksia sähköisen viestinnän direktiivien yhdenmukaisesta soveltamisesta. Viestintäviraston on otettava komission suositukset toiminnassaan mahdollisimman tarkasti huomioon. 3 Aiemmat huomattavan markkinavoiman päätökset Viestintävirasto analysoi tilaajayhteys- ja bitstream-markkinat edellisen kerran vuonna Virasto teki tuolloin molemmilla markkinoilla merkittäviä sääntelymuutoksia. Jotta markkinoilla havaittuihin kilpailuongelmiin pystyttiin puuttumaan mahdollisimman tehokkaasti, keskitettiin tilaajayhteysmarkkinoilla sääntelyä markkinoiden kannalta vaikutukseltaan merkittävimpiin yrityksiin. Toisaalta tarpeetonta sääntelyä poistettiin muun muassa keventämällä bitstream-markkinoille asetettuja velvollisuuksia alle 8 Mbit/s yhteyksien osalta. Lisäksi Viestintävirasto poisti vuonna 2012 tilaajayhteysmarkkinoilla antamissaan HMVpäätöksissä kaikilta HMV-yrityksiltä velvollisuuden kirjanpidolliseen eriyttämiseen. Viestintävirasto asetti tilaajayhteysmarkkinoita koskevissa päätöksissä kahdeksalle vaikutukseltaan merkittävimmälle teleyritykselle 3, TSF mukaan lukien, velvollisuuden vuokrata sekä kupari- että valokuitutilaajayhteyksiä syrjimättömästi ja kustannussuuntautuneella hinnalla sekä velvollisuuden julkaista säänneltyjä tukkutuotteita koskevien palvelujen toimitusehdot ja hinnastot. Kyseisille yrityksille asetettiin myös velvollisuus noudattaa Viestintäviraston erikseen määrittämää enimmäishintaa. Korkein hallinto-oikeus kuitenkin kumosi viraston antamat päätökset enimmäishinnan asettamista koskevilta osin. Korkein hallinto-oikeus katsoi, että Viestintäviraston päätöksen tai asiassa annetun selvityksen perusteella ei ollut mahdollista todeta, että enimmäishintaa koskevan velvollisuuden asettaminen olisi ollut viestintämarkkinalain edellyttämin tavoin välttämätöntä käyttöoikeuden tarkoituksen toteutumiseksi. Valokuitutilaajayhteyksien osalta perustetta ei korkeimman hallinto-oikeuden mukaan ollut myöskään siksi, että ensin olisi viestintämarkkinalain edellyttämällä tavalla kokeiltu lievempien sääntelykeinojen käyttöä 4. 1 Euroopan parlamentin ja neuvoston direktiivi sähköisten viestintäverkkojen ja -palvelujen yhteisestä sääntelyjärjestelmästä (2002/21/EY) muutettuna direktiivillä 2009/140/EY. 2 Euroopan parlamentin ja neuvoston direktiivi sähköisten viestintäverkkojen ja niiden liitännäistoimintojen käyttöoikeuksista ja yhteenliittämisestä (2002/19/EY) muutettuna direktiivillä 2009/140/EY. 3 AinaCom Oy, Anvia Oyj, DNA Oyj, Elisa Oyj, KYMP Oy, PPO Yhtiöt Oy, SSP Yhtiöt Oy ja TeliaSonera Finland Oyj. 4 KHO 23/3/13, taltionro 3275.
7 7 Viestintävirasto asetti 19 muulle huomattavan markkinavoiman yritykselle 5 tilaajayhteyksien vuokraus- ja julkaisuvelvollisuuksien ohella ainoastaan velvollisuuden noudattaa syrjimätöntä hinnoittelua ja muutoinkin syrjimättömiä ehtoja. Bitstream-markkinoita koskevissa päätöksissä kaikille huomattavan markkinavoiman yrityksille, TSF mukaan lukien, asetettiin identtiset velvollisuudet. Nämä velvollisuudet olivat velvollisuus vuokrata vähintään 8 Mbit/s yhteysnopeuksien osalta tukkutason laajakaistapalveluita, velvollisuus julkaista tarjottujen tukkutuotteiden toimitusehdot ja hinnastot sekä velvollisuus tarjota kyseisiä tuotteita syrjimättömän ehdoin ja hinnoin. Alle 8 Mbit/s yhteyksien osalta yrityksillä asetettiin ainoastaan julkaisua koskevia velvollisuuksia. Alla olevasta taulukosta käyvät ilmi TSF:lle nyt asetettavat ja aiemmat HMV-velvollisuudet Uudet velvollisuudet v Aiemmat velvollisuudet v Velvollisuus vuokrata tilaajayhteyttä (kupari ja kuitu) Velvollisuus vuokrata tilaajayhteyttä (kupari ja kuitu) Velvollisuus vuokrata VULAtuotetta (tietyissä tilanteissa) Velvollisuus vuokrata bitstreamtuotetta Velvollisuus vuokrata bitstreamtuotetta Velvollisuus vuokrata laitetilaa Velvollisuus vuokrata laitetilaa Velvollisuus tarjota liitännäistoimintoja Velvollisuus tarjota liitännäistoimintoja Velvollisuus päättää kuidut (tietyin ehdoin) Velvollisuus syrjimättömään hinnoitteluun ja ehtoihin sekä tekniseen Velvollisuus syrjimättömään hinnoitteluun ja ehtoihin toisinnettavuuteen Velvollisuus julkaista toimitusehdot, viitetarjous, hinnastot ja keskeiset suoritusmittaristot Velvollisuus kustannussuuntautuneeseen hinnoitteluun kuitutilaajayhteyden vuokrauksen ja kytkennän osalta Velvollisuus noudattaa enimmäishintaa kuitutilaajayhteyden vuokrauksen osalta Velvollisuus noudattaa oikeudenmukaista ja kohtuullista hinnoittelua VULA-tuotteen osalta Velvollisuus käyttää kustannuslaskentajärjestelmää Velvollisuus julkaista toimitusehdot ja hinnastot Velvollisuus kustannussuuntautuneeseen hinnoitteluun kuitu- ja kuparitilaajayhteyden vuokrauksen ja kytkennän osalta Velvollisuus käyttää kustannuslaskentajärjestelmää 5 Alajärven Puhelinosuuskunta Oy, Blue Lake Communications Oy, Etelä-Satakunnan Puhelin Oy, Eurajoen Puhelin Osk, Härkätien Puhelin Oy, Ikaalisten-Parkanon Puhelin Osakeyhtiö, Jakobstadsnejdens Telefon Ab, Kaisanet Oy, Karis Telefon Ab, Kimito Telefonaktiebolag, Laitilan Puhelin Osk, LPONet Oy Ab, Mariehamns Telefon Ab, Mikkelin Puhelin Oyj, Pargas Telefon Ab - Paraisten Puhelin Oy, Pohjois-Hämeen Puhelin Oy, Telekarelia Oy, Vakka-Suomen Puhelin Oy ja Ålands Telefonandelslag.
8 8 4 Laajakaistamarkkinoiden markkina-analyysi 4.1 Lähtökohdat huomattavan markkinavoiman tarkastelulle TYKin 52 :n 1 momentin mukaan Viestintäviraston on kilpailutilanteen selvittämiseksi tehtävä markkina-analyysi merkityksellisiksi määritellyistä tukku- ja vähittäismarkkinoista säännöllisin väliajoin. Markkinoita määritellessään Viestintäviraston on TYKin 51 :n perustelujen mukaisesti otettava asianmukaisesti huomioon komission suositus merkityksellisistä markkinoista 6 (jäljempänä "markkinasuositus"). Merkitykselliset hyödykemarkkinat muodostuvat tässä asiassa komission markkinasuosituksen mukaisista paikallistason kiinteään verkkoon pääsyn sekä keskustason kiinteään verkkoon pääsyn tukkumarkkinoista. Komissio on markkinasuosituksessa katsonut, että paikallistason kiinteään verkkoon pääsyn markkinoihin sisältyvät lähtökohtaisesti fyysiset sekä mahdollisesti myös virtuaaliset tilaajayhteystuotteet kupari- ja kuituverkoissa. Keskustason kiinteään verkkoon pääsyn markkinoihin komissio on lähtökohtaisesti katsonut kuuluvaksi bitstreamtuotteet kupari- ja kuituverkoissa. Viestintävirasto käyttää kyseessä olevista tukkumarkkinoista nimitystä tilaajayhteysmarkkinat sekä bitstream-markkinat. TYKin 52 :n 3 momentin mukaan Viestintäviraston on päätöksellään määrättävä yritys huomattavan markkinavoiman yritykseksi, jos sillä markkina-analyysin perusteella havaitaan olevan tietyillä markkinoilla yksin tai yhdessä muiden kanssa sellaista taloudellista vaikutusvaltaa, jonka turvin se voi toimia huomattavassa määrin riippumattomana kilpailijoista, kuluttajista tai muista käyttäjistä. Tilaajayhteys- ja bitstream-markkinoiden analysoinnin yhteydessä Viestintävirasto on analysoinut myös korkealaatuisten kiinteiden yhteyksien markkinat (markkinasuosituksen markkina numero 4) ja antanut niistä erilliset yrityskohtaiset päätökset Markkina-analyysissä tarkasteltavat asiat Viestintävirasto on ottanut markkina-analyysin laatimisessa huomioon komission markkinasuosituksen perustelumuistioineen sekä komission ohjeet 8 markkina-analyysiä ja huomattavan markkinavoiman arvioimista varten. Tarkastelussa on selvitetty laajakaistapalvelujen markkinoiden kilpailuongelmat vähittäis- ja tukkutasolla tilanteessa, jossa tukkumarkkinoihin ei kohdisteta huomattavan markkinavoiman 6 Komission suositus sähköisten viestintäverkkojen ja -palvelujen yhteisestä sääntelyjärjestelmästä annetun Euroopan parlamentin ja neuvoston direktiivin 2002/21/EY mukaisesti ennakkosääntelyn alaisiksi tulevista merkityksellisistä tuote- ja palvelumarkkinoista sähköisen viestinnän alalla (2014/710/EU). 7 Tukkumarkkinoihin numero 4 komissio on lähtökohtaisesti katsonut kuuluvaksi kuitu- ja kupariverkoissa tarjottavat korkealaatuiset kiinteät yhteydet. 8 Komission ohjeet markkina-analyysiä ja huomattavan markkinavoiman arvioimista varten sähköisen viestinnän verkkoja ja palveluja koskevassa yhteisön sääntelyjärjestelmässä 2002/C 165/03, EYVL C 165,
9 9 ennakkosääntelyä. Markkina-analyysi on laadittu vallitseviin markkinaolosuhteisiin 9 perustuen, ottaen huomioon myös tulevaisuuden kehityksen (noin kolme vuotta päätösten antamisesta eteenpäin). Tarkastelussa on hyödynnetty Viestintäviraston noin yhdeksältäkymmeneltä teleyritykseltä keräämiä tietoja sekä muita tietolähteitä. 10 Markkina-analyysissä on aluksi käsitelty tukkumarkkinoihin liittyviä vähittäismarkkinoita ja niiden yleistä kehitystä. Tämän jälkeen on määritelty tukkumarkkinoihin liittyvät vähittäismarkkinat tarkastelemalla laajakaistapalvelujen kysynnän ja tarjonnan korvaavuutta sekä markkinoiden maantieteellistä ulottuvuutta. Vähittäismarkkina-analyysin lopuksi on arvioitu, ovatko vähittäismarkkinat tehokkaasti kilpailulliset ilman tilaajayhteysja bitstream-markkinoiden ennakkosääntelyä. Tämän jälkeen on määritelty merkitykselliset tukkumarkkinat tarkastelemalla tukkutuotteiden kysynnän ja tarjonnan korvaavuutta sekä markkinoiden maantieteellistä ulottuvuutta. Tukkumarkkinaanalyysin lopuksi on arvioitu, onko kiinteän verkon teleyrityksillä huomattavaa markkinavoimaa tilaajayhteys- ja bitstreammarkkinoilla. Markkina-analyysissä vähittäismarkkinoiden tarkastelu sekä merkityksellisten tukkumarkkinoiden määrittely on tehty yleisellä tasolla kattaen kaikkien suomalaisten teleyritysten toiminnan vähittäis- ja tukkumarkkinoilla. Sen sijaan huomattavan markkinavoiman arvioinnin osuus on laadittu yrityskohtaisesti, jolloin on tarkasteltu vain sen teleyrityksen toimintaa tukkumarkkinoilla, jota huomattavan markkinavoiman päätös koskee. 5 Laajakaistapalvelujen vähittäismarkkinat Euroopan komissio on markkinasuosituksessa määritellyt kiinteän verkon tiedonsiirtopalveluihin liittyen kolmet merkitykselliset tukkumarkkinat: 3a) paikallistason kiinteään verkkoon pääsyn markkinat (tilaajayhteysmarkkinat) 3b) keskustason kiinteään verkkoon pääsyn markkinat (bitstream-markkinat) sekä 4) korkealaatuiset kiinteiden yhteyksien markkinat. 11 Komissio on markkinasuosituksessa edelleen määritellyt, että edellä mainittuihin tukkumarkkinoihin liittyvät vähittäismarkki- 9 Vallitseviin markkinaolosuhteisiin luetaan mukaan myös markkinoihin kohdistuva muu sääntely, joilla on vaikutusta markkinoiden kilpailuolosuhteisiin. 10 Viestintävirasto keräsi teleyrityksiltä laajakaistapalvelujen tukkumarkkinoiden lukumäärätietoja sekä laadullisia näkemyksiä vähittäis- ja tukkumarkkinoiden toiminnasta vuoden 2016 alussa lähetetyllä tietopyynnöllä (dnro 9/961/2016 ja 10/961/2016). Markkina-analyysissä on hyödynnetty myös Viestintäviraston vuoden 2015 lokakuussa keräämiä paikkamuotoisia laajakaistapalvelujen saatavuus- ja liittymämäärätietoja sekä Viestintäviraston puolivuosittain keräämiä kiinteän verkon ja matkaviestinverkon markkinatietoja liittymämääristä ja palveluiden käyttömääristä. Lisäksi on hyödynnetty vuosittaisen telepalvelujen kuluttajatutkimuksen tuloksia sekä useita muita tietolähteitä. 11 Muut markkinasuosituksessa olevat merkitykselliset tukkumarkkinat ovat 1) yksittäiseen kiinteään verkkoon laskeva puheliikenne sekä 2) yksittäiseen matkaviestinverkkoon laskeva puheliikenne.
10 10 nat jakautuvat niin sanottujen massamarkkinatuotteiden sekä korkealaatuisten tuotteiden vähittäismarkkinoihin. Massamarkkinatuotteilla komissio tarkoittaa kiinteissä verkoissa tarjottavia niin sanottuja perustason laajakaistapalveluita, joihin ei liity esimerkiksi tiedonsiirtopalvelujen loppuasiakaskohtaista räätälöintiä, dedikoidun ja symmetrisen kapasiteetin tarjoamista tai taattuja korjausaikoja. Markkinoihin kuuluvat kuluttajille tarjottavat laajakaistapalvelut sekä kuluttajatuotteita vastaavat mutta yrityksille tuotteistetut laajakaistapalvelut. Palveluita voidaan tarjota loppuasiakkaille joko yksittäisinä palveluina tai osana pakettiliittymiä (ns. bundleja). Kilpailevat teleyritykset voivat tarjota massamarkkinatuotteita loppuasiakkaille vuokraamalla verkkoa omistavalta teleyritykseltä tilaajayhteys- ja bitstream-markkinoiden tuotteita. Korkealaatuisilla tuotteilla komissio puolestaan tarkoittaa yritysasiakkaille kiinteissä verkoissa tarjottavia kehittyneitä ja luotettavia yhteys- ja verkottamispalveluita. Toisin kuin perustason laajakaistapalvelut, tällaiset korkealaatuiset vähittäispalvelut räätälöidään usein vastaamaan kunkin yritysasiakkaan tarpeita. Korkealaatuisten tuotteiden tyypillisiä ominaisuuksia ovat muun muassa taattu käytettävyys, korkeat ja symmetriset tiedonsiirtonopeudet, lyhyet korjausajat, asiakastuki sekä tae palvelutason heikkenemättömyydestä esimerkiksi verkon ruuhkatilanteissa. Korkealaatuisia tuotteita voidaan tarjota yksittäisinä tuotteina tai osana kokonaisratkaisuja. Kilpailevat teleyritykset voivat tarjota korkealaatuisia vähittäistuotteita loppuasiakkaille vuokraamalla verkkoa omistavalta teleyritykseltä korkealaatuisten kiinteiden yhteyksien tukkumarkkinoiden tuotteita. Suomessa kuluttaja-asiakkaat hankkivat komission massamarkkinakuvauksen mukaisia kiinteissä verkoissa tarjottavia perustason laajakaistapalveluita. Lisäksi osalle yrityksistä riittää liiketoimintansa harjoittamisessa perustason laajakaistapalvelu, mikäli liiketoiminnan kannalta tiedonsiirtoyhteyden korkealaatuisuus ei ole kriittistä tai yrityksellä ei ole useaa toimipistettä ja siten tarvetta toimipisteiden yhdistämispalveluille. 12 Toisaalta osalla suomalaisista yrityksistä on liiketoimintansa luonteen vuoksi kysyntää korkealaatuisille tiedonsiirtoyhteyksille. Lisäksi suurimmat, eri paikkakunnilla toimipisteitä omistavat yritykset, tarvitsevat usein luotettavasti toimivan yritysverkkoratkaisun toimipisteidensä välille. Suomalaisilla teleyrityksillä on pääsääntöisesti erikseen kuluttaja- ja yritysasiakassegmenteille suunnatut tarjoomat, joissa kuluttajille tarjotaan perustason laajakaistapalveluja, ja toisaalta yritysasiakkaille räätälöityjä ja korkealaatuisia tiedonsiirtoyhteyksiä yksittäisinä tuotteina tai osana kokonaisratkaisuja. Laajakaistapalvelut sekä yrityksille tarjottavat korkealaatuiset yhteydet eroavat Suomen markkinoilla toisistaan merkittävästi niin käyttötarkoituksen, laadun kuin hinnoittelun suhteen. Tavallisil- 12 Esimerkiksi palvelusektoreilla toimiville toiminimiyrittäjille perustason laajakaistapalvelu on usein riittävä.
11 11 la laajakaistapalveluilla ei pystytä toteuttamaan yritysasiakkaiden vaatimia räätälöityjä ja laadukkaita ratkaisuja, ja toisaalta korkealaatuiset yhteydet ovat laajakaistapalvelujen asiakkaille ominaisuuksiltaan tarpeettoman kehittyneitä sekä hinnoiltaan liian korkeat. Edellä esitettyyn perustuen Viestintävirasto katsoo, että Suomen kiinteiden tiedonsiirtopalvelujen vähittäismarkkinoilla on erotettavissa komission näkemyksen mukaiset kahdet eri vähittäismarkkinat. Näistä vähittäismarkkinoista käytetään jäljempänä nimitystä laajakaistapalvelujen vähittäismarkkinat sekä korkealaatuisten yhteyksien vähittäismarkkinat. Koska laajakaistapalvelujen vähittäismarkkinat ovat tilaajayhteys- ja bitstream-markkinoihin liittyvät vähittäismarkkinat, määritellään tässä markkina-analyysissä tarkemmin kyseiset vähittäismarkkinat ja arvioidaan niiden kilpailullisuutta tilanteessa, jossa tukkumarkkinoihin ei kohdisteta ennakkosääntelyä. Korkealaatuisten yhteyksien vähittäismarkkinoita on puolestaan tarkasteltu lähemmin korkealaatuisten kiinteiden yhteyksien markkinoiden analyysissä. Kilpaileva teleyritys voi tarjota loppuasiakkaille myös kiinteän verkon PSTN- tai VoIP-puhelinliittymäpalveluita hankkimalla verkkoa omistavalta teleyritykseltä tilaajayhteys- ja bitstreammarkkinoiden tuotteita. Kuitenkin esimerkiksi tilaajayhteyksien vuokraaminen puhelinliittymäkäyttöön on varsin harvinaista. Viestintäviraston tietopyyntöön vastanneista teleyrityksistä peräti 86 prosenttia ilmoitti, ettei ole lainkaan vuokrannut tilaajayhteyksiä puhelinpalvelujen tarjoamiseksi. Yritysten vastausten perusteella Viestintäviraston tekemän arvion mukaan puhelinliittymäkäyttöön oli Suomen markkinoilla vuokrattu yhteensä vain noin tilaajayhteyttä vuoden 2015 lopussa. 13 Teleyritykset esittivät vastauksissaan myös laajasti näkemyksen, että kiinteän verkon puhelinpalveluiden markkinat tulevat lähivuosina edelleen supistumaan noin prosentin vuosivauhtia. Osa teleyrityksistä on jo kokonaan lopettanut kiinteiden puhelinliittymien tarjoamisen uusille vähittäisasiakkaille, sillä kiinteän verkon puhepalvelujen loppuasiakaskysyntä on Suomessa supistunut radikaalisti. 14 Koska kiinteän verkon puhelinpalveluiden vähittäismarkkinat eivät ole tilaajayhteys- ja bitstream-markkinoiden kannalta merkittävät, ja tukkutuotteiden kysyntä on käytännössä kokonaan laajakaistapalvelujen vähittäismarkkinoilta johdettua kysyntää, Viestintävirasto ei katso tarpeelliseksi tarkastella markkinaanalyysissä tarkemmin kiinteän verkon puhelinpalveluiden vähittäismarkkinoita. 13 Tietopyynnössä tiedusteltiin, montako prosenttia teleyrityksen vuokraamista tilaajayhteyksistä on puhelinliittymäkäytössä. 14 Suomessa puhepalvelut ovat siirtyneet lähes kokonaan matkaviestinverkkoihin. Kiinteän verkon puhelinliittymien määrä on supistunut noin 70 prosenttia ja kiinteästä verkosta soitettujen puheluminuuttien määrä noin 77 prosenttia vuosina Viestintäviraston Kuluttajatutkimuksen 2016 mukaan enää noin 8 prosentilla suomalaisista kotitalouksista on kiinteän verkon puhelinliittymä. Vuonna 2015 noin 98 prosentilla suomalaista on käytössään matkapuhelin, ja noin 94 prosenttia kaikista soitetuista puheluista tehtiin matkaviestinverkoissa.
12 Laajakaistapalvelujen yleinen kehitys Laajakaistapalvelujen vähittäismarkkinoilla toimivat yritykset Manner-Suomessa ja Ahvenanmaalla toimii laajakaistapalveluiden markkinoilla yhteensä noin seitsemänkymmentä kiinteitä verkkoja omistavaa teleyritystä sekä muutamia kymmeniä palveluyrityksiä. Toisin kuin monissa muissa EU-jäsenmaissa, Suomessa ei ole yhtään teleyritystä, joka omistaisi valtakunnallisen kiinteän verkon, vaan teleyritykset omistavat kupari-, kuitu- ja kaapelitelevisioverkkoja hajautuneesti pienemmillä maantieteellisillä alueilla. Siten Suomen markkinoilla ei ole yhtäkään toimijaa, joka olisi vahvassa asemassa laajakaistapalvelujen vähittäis- ja tukkumarkkinoilla kaikkialla Suomessa, vaan markkinajohtajat vaihtelevat alueittain. Perinteiset 15 teleyritykset Suurimmat toimijat laajakaistapalvelujen markkinoilla ovat Elisa Oyj, TeliaSonera Finland Oyj sekä DNA Oyj, jotka omistavat kiinteitä verkkoja eri puolilla Suomea. Loput perinteiset teleyritykset ovat Finnet-liittoon kuuluvia pieniä alueellisia verkkoyrityksiä. 16 Kaikki perinteiset teleyritykset omistavat sekä kupariettä kuitutilaajayhteysverkkoja. Osalla niistä on myös kaapelitelevisioverkkoja ja kaapelimodeemiliittymäsaatavuutta. 17 Perinteiset teleyritykset ovat vertikaalisesti integroituneita, eli ne tarjoavat vähittäistasolla laajakaistapalveluja omassa verkossaan. Osa yrityksistä tarjoaa vähittäispalveluita myös oman verkkonsa ulkopuolella hankkien toisilta verkkoyrityksiltä säänneltyjä tukkutuotteita. Kaikilla perinteisillä teleyrityksillä on vuoden 2012 päätöksissä todettu huomattavan markkinavoiman asema tilaajayhteys- ja bitstream-markkinoilla. Laajakaistapalvelujen markkinoilla on viime vuosina tapahtunut konsolidoitumiskehitystä kolmen suurimman perinteisen teleyrityksen ostettua pienempiä kiinteän verkon yrityksiä. Vuonna 2012 HMV-päätöksen saaneista teleyrityksistä kuusi on myynyt liiketoimintansa kokonaisuudessaan tai osittain toiselle HMV-yritykselle: Elisa Oyj osti Anvia Oyj:n teleliiketoiminnan vuonna 2016 Lounea Oy osti Etelä-Satakunnan Puhelin Oy:n koko liiketoiminnan vuonna 2015 TeliaSonera Finland Oyj osti AinaCom Oy:n kuluttajaliiketoiminnan sekä kiinteän verkon vuonna Perinteisillä teleyrityksillä tarkoitetaan tässä yhteydessä kupariverkkoja omistavia teleyrityksiä, jotka ovat pitkään olleet ainoita kiinteitä verkkoja omistavia yrityksiä toimialueellaan. 16 Finnet-liitto toimii jäsenyritystensä etujärjestönä. Liittoon kuuluvia yrityksiä ovat Alajärven Puhelinosuuskunta, Blue Lake Communications Oy, Eurajoen Puhelin Osk, Härkätien Puhelin Oy, Ikaalisten-Parkanon Puhelin Osakeyhtiö, Jakobstadsnejdens Telefon Ab, Kaisanet Oy, Karis Telefon Ab, Kimito Telefonaktiebolag, Laitilan Puhelin Osk, Lounea Oy, LPOnet Oy Ab, Mariehamns Telefon Ab, MPY Osuuskunta, Pargas Telefon Ab - Paraisten Puhelin Oy, Pohjois-Hämeen Puhelin Oy, Vakka-Suomen Puhelin Oy sekä Ålands Telefonandelslag. 17 Seuraavat yritykset tarjoavat kaapelimodeemiliittymiä: Elisa Oyj, DNA Oyj, TeliaSonera Oyj, Blue Lake Communications Oy, Kaisanet Oy, Lounea Oy, Mikkelin Puhelin Oyj sekä Vakka-Suomen Puhelin Oy.
13 13 KYMP Oy, PPO Yhtiöt Oy sekä Telekarelia Oy fuusioituivat Elisa Oyj:öön vuonna Lisäksi DNA Oyj osti Suomessa pelkästään yrityspalveluihin keskittyneen TDC Oy:n vuonna Seutuverkkoyritykset Eri puolille Suomea on noin viimeisen kymmenen vuoden aikana perustettu noin 50 osuuskuntaa 18 sekä kunnallista osakeyhtiötä, 19 jotka ovat rakennuttaneet valokuituverkkoja pääasiassa harvaan asutuilla alueilla, joissa vakiintuneet verkkoyritykset eivät ole katsoneet rakentamista kaupallisesti kannattavaksi. Nämä niin sanotut seutuverkkoyritykset ovat yleishyödyllisiä toimijoita, joiden tavoitteena on valokuituverkoilla edistää toimialueensa kotitalouksien, yritysten ja koko kunta- tai kyläyhteisön hyvinvointia. Seutuverkkoyrityksiä on perustettu paikallisin voimin vastaamaan alueen loppuasiakkaiden nopeiden laajakaistayhteyksien kysyntään. Eri seutuverkkoyritysten toiminnan laajuus vaihtelee muutamasta kymmenestä loppuasiakasliittymästä muutamaan tuhanteen liittymään. Osa on rakennuttanut kuituverkkoja paikallisesti esimerkiksi kyläyhteisön käyttöön, mutta joidenkin toiminta ulottuu useiden kuntien alueelle. Valokuituverkkojen rakennuttamisen lisäksi seutuverkkoyritykset tyypillisesti vastaavat liittymien myynnistä loppuasiakkaille. Verkon hallinnoinnin suhteen yritysten toimintamallit vaihtelevat. Osa yrityksistä hallinnoi verkkoa itse, ja osa ostaa toisilta teleyrityksiltä verkon hallinnointipalveluita. 20 Seutuverkkoyritykset toimivat niin kutsutulla avoimen verkon mallilla (open access), jossa mahdollistetaan toisten teleyritysten pääsy verkkoon tarjoamaan vähittäispalveluja. Toisin kuin perinteiset teleyritykset, seutuverkkoyritykset pyrkivät varmistamaan palvelukilpailun toimivuuden verkkonsa vähittäispalveluissa. Niiden tavoitteena ei ole maksimoida vähittäispalveluista saamiaan tuloja, vaan varmistaa loppuasiakkaille kohtuuhintaiset ja laadukkaat vähittäispalvelut. Siten seutuverkkoyritysten toiminta poikkeaa huomattavasti perinteisten vertikaalisesti integroituneiden teleyritysten toiminnasta. Seutuverkoissa laajakaistapalvelujen palvelujen tarjoaminen on ulkoistettu toiselle teleyritykselle kilpailutuksen kautta, tai yritys on mahdollistanut useampien palveluntarjoajien pääsyn verkkoonsa, jolloin loppu- 18 Verkko-osuuskuntia ovat esimerkiksi Andelslaget BKF, Andelslaget EmasaloNet, Andelslaget KNT-Net, Andelslaget KrsNet, Andelslaget NU-net, Andelslaget Optowest, Andelslaget Pedersöre Fiber, Hailuodon laajakaistaosuuskunta, Kitön Vesiosuuskunta, KNT-NET, Kobbnet fiberkabelandelslag, Liljenet fiberkabelandelslag, Luoteis-Kuhmon kyläverkkoosuuskunta, Osuuskunta Helsingin valokuidut, Osuuskunta Keskikaista, Osuuskunta Kymijoen Kyläkuitu, Osuuskunta Utakuitu, Pielisen tietoverkko-osuuskunta, Pohjois-Karjalan tietoverkko-osuuskunta, Rautavaaran tietoverkkoosuuskunta, Siikaverkko Osuuskunta, Tuuloksen tietoverkko-osuuskunta, Valoa kuidun päässä osuuskunta, Valokaista Osuuskunta, Vessönet Andelslaget, Verkko-osuuskunta Kuitukanava, Verkko-osuuskunta Kuuskaista, Verkkoosuuskunta Oulunseudun laajakaista sekä Verkko-osuuskunta Ysinetti. 19 Kunnallisia verkkoyrityksiä ovat esimerkiksi Ab Närpes Dynamo Net Oy, Bothnia Broadband Oy, Ilonet Oy, Kairan Kuitu Oy, KajoNet Oy, Kasenet Oy, Keski-Suomen Valokuituverkot Oy, Kokemäen teollisuuskylä Oy, Pohjoisen Keski- Suomen verkkopalvelut Oy, Pohjois-Satakunnan Seutuverkko Oy, PyhäNet Oy, Pälkäneen Valokuitu Oy, Ranuan Kuituverkot Oy, Saimaan Kuitu Oy, Savon Kuituverkko Oy, Skärgårdsnäten Ab, Suupohjan Seutuverkko Oy, Tervolan Palveluverkot Oy sekä Tähtikuitu Oy. 20 Tällöin esimerkiksi verkon ylläpidosta ja asiakaspalvelusta vastaa toinen teleyritys.
14 14 asiakas voi itse valita eri palveluntarjoajien välillä. Joissakin tapauksissa seutuverkkoyritys on katsonut kustannustehokkaimmaksi toimia itse pääasiallisena laajakaistapalvelujen tarjoajana, mutta näissäkin tapauksissa yritykset tarjoavat verkkoon pääsyn tukkutuotteita niitä kysyville teleyrityksille. Muut verkkoyritykset Perinteisten teleyritysten sekä seutuverkkoyritysten lisäksi kiinteitä tilaajayhteysverkkoja omistavat ainakin Haminan Energia, Mäntsälän Sähkö sekä Tampereen Puhelin. Palveluyritykset Suomen laajakaistapalvelujen markkinoilla toimii muutamia kymmeniä palveluyrityksiä, jotka eivät omista omia tilaajayhteysverkkoja, vaan joiden laajakaistapalvelujen tarjonta perustuu tukkutuotteiden vuokraamiseen verkkoyrityksiltä. 21 Suuri osa palveluyrityksistä on keskittynyt tarjoamaan laajakaistapalveluja lähinnä yritysasiakkaille osana palvelukokonaisuuksia, mutta osa niistä tarjoaa palveluja myös kuluttaja-asiakkaille. Laajakaistapalvelujen markkinaosuudet Laajakaistaliittymien määrillä 22 laskettuna Elisan 23 laajakaistapalvelujen valtakunnallinen markkinaosuus oli noin 34 prosenttia, TSF:n noin 30 prosenttia ja DNA:n noin 25 prosenttia vuoden 2016 puolivälissä. Finnet-ryhmän yritysten yhteenlaskettu markkinaosuus oli noin 8 prosenttia ja muiden teleyritysten markkinaosuus noin 3 prosenttia. Siten kolme suurinta yritystä vastaa peräti 89 prosentista laajakaistamarkkinoita. Loput teleyrityksistä ovat hyvin pieniä toiminnan kooltaan. Esimerkiksi neljänneksi suurimmalla HMV-yrityksellä Lounea Oy:llä oli vuoden 2015 puolivälissä noin laajakaistaliittymää, 24 mikä oli vain noin prosentti kaikista laajakaistaliittymistä Suomessa. 21 Kiinteän verkon palveluyritystoimintaa harjoittaa ainakin Cinia Group Oy, Ficolo Oy, FNE-Finland Oy, Nebula Oy, Netplaza Oy, Integral Oy, Line Carrier Oy, Nordic LanWan Communication Oy, Oy MP-Masterplanet Ab, Seclan Oy, Seltimil Oy, Setera Oy, Suomi Communications Oy, Suomen Datasafe Oy sekä Sysops Finland Oy. Alun perin pelkästään palveluyrityksenä toiminut Tampereen Puhelin on viime vuosina rakentanut myös valokuituverkkoa. 22 Liittymämäärätiedot perustuvat Viestintäviraston teleyrityksiltä puolivuosittain keräämiin toimialatietoihin. Kiinteän verkon laajakaistaliittymiksi on laskelmissa luettu mukaan xdsl-, Ethernet-, kaapelimodeemi- sekä FTTH-liittymät, muut kiinteistö- ja taloyhtiöliittymät, kiinteän verkon langattomat liittymät sekä muilla kiinteän verkon tekniikoilla toteutetut liittymät. 23 Markkinaosuuslaskelmassa Elisa Oyj:n liittymämäärätietoihin on sisällytetty mukaan Anvia Telecom Oy:n liittymät. 24 Liittymämäärätieto on peräisin Lounea Oy:n osavuosikatsauksesta 2015.
15 DNA Elisa TeliaSonera Finnet Muut Kuvio 1. Teleyritysten kiinteiden laajakaistapalvelujen markkinaosuudet liittymämäärillä mitattuna (1H/2016). Alueellisesti tarkasteltuna yritysten markkina-osuudet laajakaistapalveluista ovat varsin erilaiset kuin valtakunnallisella tasolla laskettuna. Esimerkiksi Finnet-yrityksillä on toiminta-alueillaan merkittävä asema laajakaistapalvelujen tarjoamisessa. Ne kuitenkin toimivat loppuasiakasmääriltään pienillä maantieteellisillä alueilla. Laajakaistapalvelujen liittymämäärien kehitys 25 Vuoden 2016 puolivälissä Suomessa oli yhteensä noin 1,7 miljoonaa kiinteän verkon laajakaistaliittymää. Tämä oli noin 6 prosenttia ( kpl) enemmän kuin vuoden 2011 puolivälissä. Liittymien määrä kasvoi maltillisesti vuoteen 2014 saakka, jonka jälkeen määrä on hienoisesti laskenut. Vuoden 2016 puolivälissä liittymiä oli noin 3 prosenttia ( kpl) vähemmän kuin vuoden 2014 lopussa. 87 prosenttia laajakaistaliittymistä oli kotitalousasiakkaille ja 13 prosenttia yritysasiakkaille toimitettuja. Vähittäisliittymistä xdsl-liittymiä 26 oli noin 46 prosenttia ( kpl) vuonna xdsl-liittymistä ADSL-liittymiä 27 oli 74 prosenttia ( kpl) ja VDSL-liittymiä oli 26 prosenttia ( kpl). Kaapelimodeemiliittymiä 28 oli noin 24 prosenttia ( kpl), Ethernet-liittymiä 29 noin 23 prosenttia ( kpl), 25 Liittymämäärätiedot perustuvat Viestintäviraston teleyrityksiltä puolivuosittain keräämiin toimialatietoihin. 26 xdsl-liittymiin kuuluvat kokonaan kuparilla toteutetut ADSL-liittymät ja SHDSL-liittymät sekä FTTC- tai FTTBratkaisuilla toteutetut VDSL-liittymät. ADSL-tekniikka mahdollistaa käytännössä enintään 24/3 Mbit/s nimellisnopeudet. ADSL-liittymillä saavutettavat yhteysnopeudet ovat hyvin paljon riippuvaisia loppuasiakkaan sekä teleyrityksen laitetilojen välisen kupariyhteyden pituudesta ja laadusta. VDSL-tekniikka mahdollistaa yhteydelle erilaisia nopeusprofiileja. Tällä hetkellä Suomessa tarjottavat VDSL-yhteydet ovat nimellisnopeudeltaan maksimissaan 100/10 Mbit/s. Loppukäyttäjälle toteutuvat yhteysnopeudet ovat kuitenkin riippuvaisia kuparitilaajayhteyden pituudesta sekä sisäverkon laadusta, ja huippunopeat yhteydet ovatkin saavutettavissa vain lyhyillä kuparien pituuksilla. 27 Viestintävirasto ei ole kerännyt erikseen tietoa SHDSL-liittymien määristä, mutta arvioi, että niiden määrä on hyvin vähäinen. 28 Kaapelimodeemiliittymiin kuuluvat Docsis 3.0 -liittymät sekä muut kaapelimodeemiliittymät. 29 Ethernet-liittymillä tarkoitettaan liittymiä, joissa kuitu ulottuu kiinteistön talojakamoon (FTTB-ratkaisu) ja kiinteistön sisäverkko on toteutettu Ethernet-kaapeloinnilla.
16 16 FTTH-liittymiä 30 noin 6 prosenttia ( kpl), kiinteitä langattomia yhteyksiä 31 0,2 prosenttia (3 000 kpl) sekä muita tekniikoita 0,1 prosenttia (2 000 kpl) kaikista laajakaistaliittymistä xdsl Kaapelimodeemi FTTH Ethernet Langaton laajakaista Muu Kuvio 2. Kiinteän verkon laajakaistaliittymien jakauma laajakaistatekniikoittain (tuhatta liittymää). Laajakaistapalvelujen tekniikoista selkeästi yleisin on edelleen xdsl edustaen lähes puolta kaikista kiinteän verkon laajakaistaliittymistä. Viime vuosina xdsl-liittymien määrä on kuitenkin tasaisesti supistunut, samaan aikaan kun muiden yleisimpien tekniikoiden määrät ovat kasvaneet. Vuodesta 2011 xdsl-liittymien määrä pienentyi noin 29 prosenttia ( kpl) vuoden 2016 puoliväliin mennessä. ADSLliittymien määrä supistui noin 40 prosenttia ( kpl), kun taas VDSL-liittymien määrä kasvoi noin 220 prosenttia ( kpl). Koska VDSL-liittymien määrä on kasvanut määrältään vähemmän kuin ADSL-liittymien määrä on supistunut, ovat VDSL-liittymät korvanneet vanhempia kupariverkkojen tekniikoita vain osittain. Siten myös muut kuin kupariverkkoihin perustuvat laajakaistapalvelujen tekniikat ovat korvanneet ADSLliittymiä. Vuodesta 2011 Ethernet-liittymien määrä on kasvanut peräti noin 220 prosenttia ( kpl). Siten Ethernet-liittymien määrä on kasvanut selvästi enemmän kuin esimerkiksi VDSLliittymien määrä. Kaapelimodeemiliittymien määrä on puolestaan kasvanut noin 42 prosenttia ( kpl). 30 FTTH-liittymillä tarkoitetaan liittymiä, joissa optinen yksimuotokuitu tuodaan loppuasiakkaan kodin kytkentäpisteeseen asti. 31 Kiinteiksi langattomiksi tekniikoiksi luetaan WLAN-liittymät sekä WiMAX-tekniikalla toteutetut laajakaistaliittymät.
17 17 Kokonaan valokuidulla toteutettujen tilaajayhteysverkkojen rakentaminen on Suomessa ollut melko hidasta. Vuodesta 2011 FTTH-liittymien määrä on kasvanut alhaiselta lähtötasoltaan noin 140 prosenttia, mikä vastaa yhteensä noin vähittäisliittymää. Kiinteään sijaintipaikkaan tarjottavia langattomia yhteyksiä oli enää noin kappaletta vuonna 2016, joten niiden määrä on laskenut peräti 86 prosenttia ( kpl) vuodesta Laajakaistapalvelujen saatavuuden kehitys Teleyrityksiltä saatujen tietojen mukaan usea perinteinen teleyritys on viime vuosina purkanut kupariverkkoja hajaasutusalueilla, mikä on johtanut erityisesti ADSL-liittymien saatavuuden heikentymiseen. Suuri osa kupariverkkojen puruista on tapahtunut samassa yhteydessä, kun sähköyhtiöt ovat siirtyneet maakaapelointiin, ja sähkö- ja puhelinyhtiöiden yhteiskäytössä olleet pylväät on poistettu käytöstä. Toisaalta jotkut teleyritykset ovat omaehtoisesti purkaneet kupariverkkoja alueilla, joissa verkon ylläpito ei ole muusta syystä enää ollut kannattavaa. Kaiken kaikkiaan kupariverkkojen purku koskettaa noin kahta kolmasosaa suomalaisista kunnista, ja alueesta riippuen purkaminen on voinut olla laajaa tai koskenut ainoastaan yksittäisiä ilmajohtoja. Valokuidulla osittain toteutettujen liittymien saatavuus on parantunut kupariverkkojen FTTC- ja FTTB-toteutusten myötä. Nopean laajakaistan saatavuutta ovat lisäksi parantaneet FTTBratkaisut kiinteistöissä, joissa sisäverkot on toteutettu Ethernetkaapelilla, sekä valokuidun vieminen kaapelitelevisioverkkojen korttelijakamoihin. Sen sijaan FTTH-liittymien saatavuuden lisääntyminen on ollut Suomessa varsin hidasta verrattuna moniin Euroopan maihin. FTTH-liittymien saatavuutta on kuitenkin osaltaan parantanut Nopea laajakaista -hanke, jonka puitteissa kymmenille teleyrityksille on viime vuosina myönnetty julkista tukea haja-asutusalueiden valokuituverkkojen rakentamiseen. Koska FTTH-verkkoja on rakennettu pääasiassa pienten teleyritysten toimesta ja melko suppeilla maantieteellisillä alueilla, on saatavuudessa erittäin suurta vaihtelua alueellisesti. Viestintäviraston arvion mukaan laajakaistaliittymien saatavuudessa ei ole viime vuosina tapahtunut huomattavaa muutosta sen suhteen, että merkittävästi useampaan kiinteistöön olisi saatavilla kiinteä laajakaistaliittymä. Sen sijaan myönteistä kehitystä on tapahtunut nopeiden laajakaistaliittymien saatavuudessa. Vuoden 2015 lopussa kiinteä 100 Mbit/s laajakaista oli tarjolla noin 52 prosenttiin ja 30 Mbit/s laajakaista noin 58 prosenttiin Suomen kotitalouksista Luvut perustuvat Viestintäviraston vuoden 2015 lokakuussa teleyrityksiltä keräämiin paikkamuotoisiin laajakaistapalvelujen saatavuus- ja liittymämäärätietoihin.
18 18 Laajakaistapalvelujen nimellisnopeuksien kehitys Hitaiden ADSL-liittymien määrän supistumisen sekä VDSL-, Ethernet-, kaapelimodeemi- ja FTTH-liittymien kasvun myötä kiinteiden laajakaistaliittymien nimelliset latausnopeudet (downstream) ovat viime vuosina nousseet. Vuoden 2016 puolivälissä noin 45 prosenttia liittymistä oli nopeudeltaan Mbit/s ja 26 prosenttia yli 100 Mbit/s. Vuoden 2011 puolivälissä vastaavat luvut olivat 32 prosenttia ja 5 prosenttia. Alle 10 Mbit/s liittymiä oli enää 20 prosenttia kaikista liittymistä, kun vuonna 2011 niitä oli 60 prosenttia kaikista liittymistä. 100 % 90 % 80 % 70 % 60 % 50 % 40 % 30 % 20 % 10 % 0 % 1H2011 1H2012 1H2013 1H2014 1H2015 1H2016 Alle 2Mbit/s 10Mbit/s - 30Mbit/s 100Mbit/s - 2Mbit/s - 10Mbit/s 30Mbit/s - 100Mbit/s Kuvio 3. Kiinteän verkon laajakaistaliittymien nopeusluokkien jakauma. Liittymien nimelliset lähetysnopeudet (upstream) vaihtelevat tekniikoiden mukaan. 33 ADSL-liittymissä lähetysnopeus on usein 1 2 Mbit/s. Kaapelimodeemiliittymissä ja VDSL-liittymissä tyypillinen lähetysnopeus on 10 Mbit/s. Ethernet- ja FTTH-tekniikoissa on mahdollista toteuttaa jopa 100 Mbit/s lähetysnopeuksia. Laajakaistapalvelujen tuotteistuksien ja käyttötrendien kehitys Suomessa loppuasiakkailla on kaikkien teleyritysten tapauksessa mahdollisuus hankkia pelkkä laajakaistapalvelu ilman siihen kytkettyjä muita tuotteita. Viestintävirasto arvioi, että valtaosa laajakaistaliittymistä myydään Suomessa yksittäisinä liittyminä eikä osana niin sanottuja pakettiliittymiä. 34 Markkinoilla on kui- 33 Viestintävirastolla ei ole käytettävissä tietoja lähetysnopeuksien kehityksestä. 34 Kiinteän laajakaistan ja kiinteän puhelinliittymän yhdistäviä pakettiliittymiä ei ole Suomen markkinoilla tarjolla. Osa teleyrityksistä tarjoaa kiinteän ja matkaviestinverkon tiedonsiirtoliittymän sisältäviä pakettiliittymiä.
19 19 tenkin nähtävissä kehitys, jossa yhä useampi loppuasiakas haluaa laajakaistapalvelun hankkimisen yhteydessä teleyritykseltä myös televisiopalvelun. Vuoden 2016 puolivälissä IPTVliittymien 35 määrä oli noin , mikä oli noin kaksi kertaa enemmän kuin vuonna Omien televisiopalvelujen tarjoamisen lisäksi suurimmat teleyritykset ovat ryhtyneet tekemään kansainvälisten suoratoistopalveluyritysten, kuten Netflixin ja HBO:n, kanssa yhteistyötä mahdollistaakseen loppuasiakkaille erilaisten sisältöjen nauttimisen teleyrityksen televisiopalveluratkaisun kautta. Sisällöllisesti monipuolisista televisiopalveluista onkin tullut tärkeä tekijä kilpailtaessa laajakaistapalveluasiakkaista. Televisio- ja videopalvelujen sekä teräväpiirtolähetysten käytön yleistymisen lisäksi on monia muita tekijöitä, jotka asettavat laajakaistapalvelujen ominaisuuksille aiempaa enemmän vaatimuksia. Käyttäjät hyödyntävät laajakaistayhteyttä paitsi tiedon etsintään ja sähköpostipalveluihin, myös yhä moninaisemmin esimerkiksi sisältöjen tuottamiseen ja jakamiseen sosiaalisessa mediassa ja pikaviestipalveluissa, tiedostojen jakamiseen ja tallennukseen pilvipalveluissa, musiikki- ja radiosisältöjen kuuntelemiseen, tavaroiden ja palveluiden tilaamiseen sekä videopelien pelaamiseen. Kehityksen myötä kaksisuuntaisen viestinnän merkitys on kasvanut, koska käyttäjät toimivat osassa palveluista myös aktiivisina sisällön tuottajina. Samaan aikaan kiinteää laajakaistayhteyttä käyttävien päätelaitteiden määrä on kotitalouksissa lisääntynyt esimerkiksi tablettien ja langatonta lähiverkkoyhteyttä hyödyntävien kodinkoneiden tultua markkinoille. Viime vuosina tapahtunut käyttötrendien muutos on johtanut siihen, että yhteyden tasalaatuisuus sekä suuret latausja lähetysnopeudet ovat yhä tärkeämpiä ominaisuuksia laajakaistapalveluja käyttäville loppuasiakkaille. 5.2 Laajakaistapalveluiden hyödykemarkkinat Kysynnän korvaavuus Tilaajayhteys- ja bitstream-tuotteiden kysyntä on niin sanottua johdettua kysyntää laajakaistapalvelujen vähittäismarkkinoilta. Vähittäismarkkinoiden kysynnän korvaavuuden tarkastelu on keskeinen osa tukkutason laajakaistamarkkinoiden analysoimista, koska se antaa viitteitä tukkumarkkinoiden kysynnän rakenteesta. Mikäli jotkin tuotteet vähittäismarkkinoilla eivät loppuasiakkaiden näkökulmasta ole toisiaan korvaavia, voidaan katsoa, etteivät kyseisten vähittäistuotteiden toteuttamiseen tarvittavat tukkutuotteet ole myöskään toisiaan korvaavia. Jos jotkin tuotteet ovat loppuasiakkaiden näkökulmasta toisiaan korvaavia, on mahdollista, että näiden toteuttamiseen tarvittavat tukkutuotteet ovat myös toisiaan korvaavia. 35 IPTV-liittymillä tarkoitetaan sopimuksellista palvelua, joka mahdollistaa teleyrityksen laajakaista-asiakkaalle vähintään kaikkien vapaasti vastaanotettavien valtakunnallisten televisio-ohjelmistojen lineaarisen vastaanoton internetyhteyden kautta.
20 20 Vähittäispalvelujen kysynnän korvaavuuden tarkastelun tavoitteena on selvittää, mitkä eri teknologioilla toteutetut laajakaistapalvelut ovat toisiaan korvaavia loppuasiakkaiden näkökulmasta. Toisiaan korvaavat vähittäispalvelut muodostavat kysynnän näkökulmasta tilaajayhteys- ja bitstreamtukkumarkkinoihin liittyvät merkitykselliset laajakaistapalvelujen hyödykemarkkinat. Kysynnän korvaavuutta arvioidaan tarkastelemalla kiinteän verkon laajakaistapalveluita hankkivan loppuasiakkaan näkökulmasta, onko markkinoilla vaihtoehtoisia palveluita, joita loppuasiakkaat voivat helposti siirtyä käyttämään, jos heidän hankkimansa palvelun hinta nousee vähän mutta merkitsevästi ja pysyvästi suhteessa muihin palveluihin. Kysyntä on korvautuvaa silloin, kun riittävän suuri käyttäjämassa siirtyy hankkimaan vaihtoehtoista palvelua, ja alkuperäisen tuotteen hinnankorotus muuttuu teleyritykselle kannattamattomaksi korkean hinnan aiheuttamien myyntitappioiden vuoksi. Vaihtoehtoisia palveluita, joihin vain pieni osa loppukäyttäjistä siirtyy, ja jotka siten korvaavat alkuperäistä palvelua vain rajoitetusti, ei voida pitää samoille hyödykemarkkinoille kuuluvina. Kysynnän korvaavuuden arvioinnissa otetaan huomioon muun muassa vaihtoehtoisten palvelujen ominaisuudet, laatu, saatavuus sekä vaihtamisesta aiheutuvat kustannukset. Korvaavilla palveluilla tulee olla loppuasiakkaiden näkökulmasta sama käyttötarkoitus kuin tarkastelun kohteena olevalla palvelulla, ja niiden tulee tyydyttää loppuasiakkaiden tarpeet samalla tavalla. Koska xdsl on yleisin laajakaistapalvelujen tekniikka Suomessa, tarkastelussa lähtökohdaksi otetaan xdsl-tekniikkaan perustuvat laajakaistapalvelut. Tämän jälkeen arvioidaan kysynnän korvaavuuden avulla, kuuluvatko Ethernet-, FTTH- ja kaapelimodeemiliittymät, kiinteät langattomat yhteydet sekä mobiililaajakaistat samoille hyödykemarkkinoille. 36 Koska Suomessa laajakaistapalveluita myydään suureksi osaksi yksittäisenä palveluna, eikä osana pakettiliittymiä, korvaavuutta tarkastellaan yksittäisten laajakaistapalvelujen suhteen. Ethernet-, FTTH- ja kaapelimodeemiliittymien korvaavuus xdsl-liittymille Ethernet-, FTTH- ja kaapelimodeemiliittymien voidaan todeta olevan korvaavia xdsl-liittymille, mikäli xdsl-liittymien pienen mutta merkitsevän hinnankorotuksen jälkeen riittävän suuri osa loppuasiakkaista siirtyy käyttämään vaihtoehtoisia tekniikoita. Yhteistä kyseisillä tekniikoilla toteutetuille laajakaistapalveluille on palvelujen tarjoaminen niin sanotulla best effort -tasolla, jossa loppuasiakkaille ei anneta lupauksia yhteyden palvelutasosta. Merkittävimmät laadulliset erot liittyvät tekniikoiden maksiminopeuksiin ja symmetrisyyteen. ADSL- ja VDSL- 36 Koska Suomessa ei ole antennitelevisioverkossa tarjolla laajakaistapalveluita, ei kysynnän korvaavuudessa tarkastella kyseistä teknologiaa. Viestintävirastolla ei myöskään ole tiedossa, että satelliittilaajakaistat olisivat Suomessa yleistyneet tavalla, joka vaatisi niiden osalta korvaavuustarkastelua.
21 21 liittymissä latausnopeudet ovat alhaisemmat kuin muissa tekniikoissa. Siinä missä ADSL-liittymien latausnopeus enimmillään on noin 20 Mbit/s, VDSL-liittymissä voidaan saavuttaa Mbit/s nopeuksia. Ethernet-, FTTH- ja kaapelimodeemiliittymissä päästään parhaimmillaan 1 Gbit/s latausnopeuksiin. Myös ADSL-liittymien lähetysnopeudet ovat alhaisemmat kuin muissa tekniikoissa. ADSL:n lisäksi VDSL- ja kaapelimodeemiliittymät ovat yhteytenä epäsymmetrisiä, kun taas Ethernet- ja FTTHliittymät mahdollistavat paremman lataus- ja lähetysnopeuksien symmetrian. Viime vuosina loppuasiakkaat ovat alkaneet enenevässä määrin kysymään laadultaan parempia laajakaistapalveluja. Kehityksen ajurina on ollut paitsi nopeiden laajakaistayhteyksien saatavuuden parantuminen, myös käyttötarpeiden muutos. Loppuasiakkaat hyödyntävät laajakaistayhteyttä yhä aktiivisemmin erilaisten digitaalisten palvelujen käyttämiseen useilla päätelaitteilla. Trendi näkyy eri liittymätekniikoiden käyttömäärissä. Viimeisen viiden vuoden aikana ADSL-liittymien määrä on vähentynyt samalla kun VDSL-, Ethernet-, FTTH- ja kaapelimodeemiliittymien määrät ovat kasvaneet. Liittymätilastojen perusteella onkin nähtävissä selkeää siirtymää kokonaan kuparilla toteutetuista laajakaistapalveluista korkeampien nopeuksien kiinteisiin tekniikoihin, mikä on merkki muiden tekniikoiden korvaavuudesta kupariliittymille. Toisaalta ADSL-liittymien ominaisuudet yleensä ovat riittävät esimerkiksi HD-tason videosisältöjen katseluun, joten myös ADSL tekniikkana edelleen mahdollistaa keskimääräiselle loppuasiakkaalle pääsyn käyttämään tarvitsemiaan digitaalisia palveluja. Laajakaistapalvelut hinnoitellaan Suomessa ennen kaikkea laadun mukaan. Eri tekniikoista ei välttämättä peritä eri hintaa, mikäli niillä päästään yhtäläiseen laatutasoon. Tämä kertoo tekniikoiden korvaavuudesta. Mitä nopeammasta ja symmetrisemmästä yhteydestä on kyse, sitä korkeampaa hintaa liittymästä peritään. Loppuasiakkaat tekevät ostopäätöksen lopulta itselleen tarkoituksenmukaisimman palvelun laatu-hintatason suhteen.
22 22 Taulukko 1. Esimerkkejä teleyritysten laajakaistatekniikoiden hinnoittelusta. 37 DNA 2-10M 10-30M M 100M ADSL 35,90 44,90 x x VDSL 35,90 44,90 54,90 x Kaapelimodeemi x x 29,90 34,90 Ethernet x x 47,00 55,00 FTTH x x 47,00 55,00 Elisa 2-10M 10-30M M 100M ADSL 26,9 26,90 x x VDSL x 26,90 32,90 39,90 Kaapelimodeemi x 26,90 32,90 39,90 Ethernet x 26,90 32,90 39,90 FTTH x 26,90 32,90 39,90 TeliaSonera 2-10M 10-30M M 100M ADSL 29,90 29,90 x x VDSL x 29,90 34,90 x Kaapelimodeemi x 29,90 34,90 39,90 Ethernet x 24,90 34,90 39,90 FTTH x 24,90 34,90 39,90 Viestintävirasto arvioi, että mikäli xdsl-liittymien hinnoissa tapahtuu pieni, mutta merkitsevä ja pysyvä korotus, Ethernet- ja FTTH-liittymät ovat korvaavia vaihtoehtoja loppuasiakkaille, mikäli niitä on kohteessa saatavilla. Ethernet- ja FTTH-liittymien ominaisuudet sekä käyttötarkoitus ovat riittävän samanlaisia, että ne ovat korvaavia xdsl-liittymille. Myös valokuituliittymien hinnat ovat riittävän samankaltaisia xdsl-liittymien kanssa, joten hinnoittelusta ei muodostu estettä palvelun vaihtamiselle. Markkinakehitys osoittaa, että loppuasiakkaat ovat valmiita maksamaan laadukkaammista laajakaistapalveluista korkeampaa hintaa. Laajakaistamarkkinoilla on jo tähän mennessä korvattu valokuituun perustuvilla tekniikoilla xdsl-liittymiä, ja kuituverkkojen rakentamisen edetessä korvaavuus tulee lisääntymään. Lisäksi loppuasiakkaiden käyttötarpeet ovat muuttuneet suuntaan, joka tukee kuituun perustuvien palvelujen kysyntää. Vastaavasti Viestintävirasto katsoo, että kaapelimodeemiliittymät tarjoavat korvaavan vaihtoehdon kupari- ja kuitupohjaisille laajakaistapalveluille, koska kaapelimodeemiliittymien laatu on kilpailukykyinen kupari- ja kuituliittymille, eivätkä kaapelimodeemiliittymien hinnat juuri poikkea kupari- ja kuituliittymien hinnoista. Edellä esitettyyn perustuen Viestintävirasto katsoo, että xdsl-, Ethernet-, FTTH- ja kaapelimodeemiliittymät kuuluvat samoille hyödykemarkkinoille. 37 TSF hinnoittelee osan tuotteistaan alueellisesti. Taulukkoon on yrityksen osalta otettu mukaan hintojen vaihteluvälin alhaisin hinta.
23 23 Kiinteiden langattomien tiedonsiirtoyhteyksien korvaavuus Edellisessä markkina-analyysissä Flash-OFDM-, WLAN- tai Wi- MAX-tekniikalla toteutettujen kiinteään sijaintipaikkaan tarjottavien langattomien laajakaistaliittymien ei katsottu olevan korvaavia yli 8 Mbit/s xdsl- ja valokuituliittymille. Niiden kuitenkin katsottiin olevan osittain korvaavia alle 8 Mbit/s kiinteille laajakaistaliittymille. Osittaista korvaavuutta perusteltiin sillä, että kyseisillä tekniikoilla voitiin tarjota tehokkaasti niin sanottuja yleisiä laajakaistapalveluja vähittäisasiakkaille, mutta niiden ei katsottu soveltuvan sellaisten edistyneempien palvelujen tarjoamiseen, joita on mahdollista tarjota muiden kiinteän verkon laajakaistaliittymien kautta. Viestintävirasto katsoo, että markkina-analyysin korvaavuustarkastelussa ei ole enää tarkoituksenmukaista jakaa loppuasiakkaiden käyttötarpeita niin sanottuun perustason käyttöön 38 (alle 8 Mbit/s liittymillä saavutettavat palvelut) sekä edistyneeseen käyttöön (yli 8 Mbit/s liittymillä saavutettavat palvelut), tai tehdä korvaavuustarkastelussa johtopäätöksiä erikseen kummankin käyttötavan suhteen. Perustelu tälle on se, että laajakaistapalvelujen käyttötottumusten muutoksen sekä laajakaistapalvelujen laadun paranemisen myötä niin sanottua perustason käyttöä on jäljellä enää vähäisesti, ja toisaalta aiemmin edistyneeksi käytöksi laskettu käyttö on muuttunut keskimääräiseksi valtavirtakäytöksi loppuasiakkaiden keskuudessa. Tämän päivän keskimääräisen kiinteän verkon palvelujen loppuasiakkaan voi lähtökohtaisesti olettaa haluavan käyttöönsä yhteyden, jota voi hyödyntää esimerkiksi HD-tason videosisältöjen katselemiseen. Kysynnän korvaavuuden analyysissä lähtökohdaksi on tällä kertaa valittu sen tarkastelu, ovatko vaihtoehtoiset tekniikat korvaavia tällaisen keskimääräisen loppuasiakkaan näkökulmasta. Kiinteään sijaintipaikkaan tarjottujen langattomien laajakaistaliittymien lukumäärä on viime vuosina supistunut lähes merkityksettömäksi. Parhaimmillaan niitä oli noin kappaletta vuoden 2009 lopussa. Vuoden 2016 puolivälissä liittymiä oli enää vain noin kappaletta, joista lähes kaikki oli toteutettu WiMAX-tekniikalla. Flash-OFDM-tekniikkaa ei ole Suomessa enää lainkaan käytössä. WiMAX-verkkojen hyödyntämisen voidaan ennustaa loppuvan viimeistään vuoden 2018 lopussa, kun verkkojen taajuusluvat päättyvät. WiMAX-verkkoja on ryhdytty ajamaan alas myös vapaaehtoisesti, sillä tekniikan vanhenemisen vuoksi verkkojen varaosien saatavuus on heikkoa, ja toisaalta liiketoiminta on muuttunut kannattamattomaksi liittymien kysynnän laskettua. WiMAX-liittymiä on viime vuosina korvattu lähinnä LTEyhteyksillä sekä valokuituverkoilla. 38 Perustason käytöllä on viime markkina-analyysissä tarkoitettu esimerkiksi tiedonhakua ja sähköpostipalvelujen käyttöä. Edistyneellä käytöllä on puolestaan tarkoitettu esimerkiksi HD-tason videoiden katselua.
24 24 WiMAX-verkkoja rakennettiin Suomessa aikoinaan pääasiassa esimerkiksi saaristoihin ja muuten harvaan asutuille seuduille, joissa ei ollut toisten kiinteiden laajakaistatekniikoiden saatavuutta. Siten loppuasiakkaiden siirtyminen käyttämään WiMAXliittymiä esimerkiksi xdsl- tai FTTH-liittymien sijaan on lähtökohtaisesti hyvin rajallista, koska kyseistä vaihtoehtoista teknologiaa ei juuri ole saatavilla kupari- tai kuituverkkojen alueilla. Lisäksi tällä hetkellä Suomessa WiMAX-tekniikalla tarjottujen liittymien yhteysnopeudet ovat varsin alhaisia, ja esimerkiksi ADSL-liittymissä päästään usein niitä korkeampiin nopeuksiin. Siten vaikka WiMAX-liittymiä olisi yleisesti saatavilla, eivät ne tarjoaisi houkuttelevan vaihtoehdon kuin rajoitetulle joukolle loppuasiakkaista, sillä loppuasiakkaat pääsääntöisesti haluavat käyttöönsä WiMAX-liittymiä nopeamman liittymän. Viestintävirasto katsoo, että kiinteään sijaintipaikkaan tarjottavat langattomat liittymät eivät ole korvaavia xdsl-, Ethernet-, FTTH- ja kaapelimodeemiliittymille johtuen tekniikoiden hyvin rajallisesta saatavuudesta, tekniikoiden vanhenemisesta, Wi- MAX-verkkotoimilupien päättymisestä sekä tekniikoilla toteutettujen laajakaistapalvelujen rajallisista ominaisuuksista suhteessa loppuasiakkaan käyttötarpeisiin. Siten kyseisillä tekniikoilla toteutetut liittymät eivät kuulu samoille hyödykemarkkinoille xdsl-, Ethernet-, FTTH- ja kaapelimodeemiliittymien kanssa. Mobiililaajakaistojen korvaavuus Edellisen analyysin johtopäätös korvaavuudesta Viestintävirasto totesi edellisessä markkina-analyysissä, että suurin osa matkaviestinverkon tiedonsiirtoliittymiä eli mobiililaajakaistoja käyttävistä vähittäisasiakkaista käytti yhteyttä kiinteän verkon laajakaistaliittymää täydentävänä ja siten eikorvaavana palveluna. Viestintävirasto kuitenkin katsoi mobiililaajakaistojen olevan osittain korvaavia DSL- sekä Ethernetlaajakaistaliittymille. Korvaavuus todettiin yhteysnopeudeltaan alle 8 Mbit/s DSL- ja Ethernet-liittymille. Osittaista korvaavuutta perusteltiin sillä, että mobiililaajakaistoilla on mahdollista käyttää niin sanottuja perustason palveluita, mutta edistyneempien palvelujen käyttö laajakaistayhteydellä, kuten HDtasoinen IPTV, vaatii yli 8 Mbit/s yhteysnopeuksia. Viestintävirasto ei katsonut mahdolliseksi käyttää edistyneempiä palveluita mobiililaajakaistoilla kiinteiden laajakaistaliittymien tapaan. Edellisessä luvussa luetelluista syistä Viestintävirasto ei katso tässä markkina-analyysissä tarkoituksenmukaiseksi jakaa loppuasiakkaiden käyttötarpeita niin sanottuihin perustason käyttöön sekä edistyneeseen käyttöön, tai tehdä korvaavuuden johtopäätöksiä näiden kahden eri käyttöluokan suhteen. Sen sijaan kysynnän korvaavuudessa lähtökohdaksi on valittu sen tarkastelu, ovatko mobiililaajakaistat korvaavia keskimääräisen kiinteitä laajakaistapalveluja käyttävän loppuasiakkaan näkökulmasta.
25 25 Tiedonsiirtoliittymien sekä siirretyn tiedon määrien kehitys 39 Teleyrityksiltä kerättyjen tietojen mukaan Suomessa oli vuoden 2016 puolivälissä noin 7,6 miljoona mobiililiittymää, jossa oli kuukausimaksullinen tiedonsiirtosopimus. Pelkkään tiedonsiirtoon tarkoitettuja liittymiä oli noin 2,1 miljoonaa. Kaiken kaikkiaan mobiililaajakaistaliittymiä oli yli neljä kertaa enemmän kuin kiinteän verkon laajakaistaliittymiä. Mobiililaajakaistojen määrä on kasvanut hyvin voimakkaasti vuodesta 2007 lähtien. Vuoden 2011 puolivälistä vuoden 2016 puoliväliin mobiililaajakaistojen määrä on kasvanut peräti 156 prosenttia ( kpl). Vaikka mobiililaajakaistojen määrä on kasvanut erittäin paljon viime vuosien aikana, on kiinteän verkon laajakaistaliittymien kokonaismäärä pitkällä aikavälillä pysynyt hyvin vakaana. Vuodesta 2007, jolloin mobiilaajakaistoja tuli yleisesti tarjolle, kiinteiden laajakaistaliittymien määrä on kasvanut noin liittymällä. Markkinoilla ei siten ole nähtävissä kehitystä, jossa mobiililaajakaistojen tulo markkinoille olisi merkittävästi alkanut supistaa kiinteiden liittymien myyntiä. Näin puolestaan on tapahtunut esimerkiksi kiinteiden puhelinliittymien markkinoilla. Koska loppuasiakkaat ovat laajasti katsoneet matkapuhepalvelut korvaaviksi kiinteille puheluille, on tämä romahduttanut kiinteiden puhelinliittymien kysynnän. Vastaavaa ilmiötä ei ole tapahtunut kiinteiden laajakaistapalvelujen suhteen Kiinteän verkon laajakaistaliittymät Mobiililaajakaistaliittymät Kuvio 4. Kiinteän verkon laajakaistaliittymien sekä mobiililaajakaistaliittymien määrien kehitys (tuhatta liittymää) Tiedot perustuvat Viestintäviraston teleyrityksiltä puolivuosittain keräämiin toimialatietoihin. 40 Kuviossa mobiililaajakaistojen vuosien 2010 ja 2011 välinen hyppäys johtuu siitä, että vuoden 2010 loppuun asti Viestintävirasto keräsi tietoja ainoastaan niistä mobiililaajakaistoista, joissa oli rajoittamaton kuukausimaksullinen tiedonsiirto. Tämän jälkeen on kerätty tietoja sekä rajoitetuista että rajoittamattomista tiedonsiirtoliittymistä.
26 26 Kiinteissä laajakaistaliittymissä on kuitenkin viime aikoina tapahtunut lievää laskua. Kiinteän verkon laajakaistaliittymien määrä oli korkeimmillaan vuoden 2014 lopussa, jonka jälkeen liittymien määrä laski vuoden 2016 puoliväliin mennessä noin 3 prosenttia ( kpl). Viime vuosina kiinteiden laajakaistaliittymien tekniikoista ainoastaan ADSL-liittymissä ja kiinteissä langattomissa liittymissä on tapahtunut laskua. VDSL-, Ethernet-, FTTH- ja kaapelimodeemiliittymien määrä on puolestaan tasaisesti kasvanut. Siten toiset kiinteän verkon tekniikat ovat suureksi osaksi korvanneet ADSL-liittymien ja kiinteiden langattomien liittymien laskua, mutta eivät kokonaan. Kiinteiden liittymien kokonaismäärän supistuminen selittyykin todennäköisesti sillä, että osa loppuasiakkaista on katsonut mobiililaajakaistan olevan korvaava vaihtoehto ADSL-liittymille sekä kiinteille langattomille liittymille. Viestintäviraston teettämän kuluttajatutkimuksen 41 mukaan vuonna 2016 vastaajista 86 prosentilla oli kotona käytössään mobiililiittymä, jolla voi käyttää internetyhteyttä, 42 ja 58 prosentilla oli käytössään kiinteä internetyhteys. Vuonna 2014 vastaavat luvut olivat 66 ja 62 prosenttia. Siten niiden kotitalouksien määrä, joilla on kotona kiinteä laajakaista, on kuluttajatutkimuksen mukaan supistunut neljällä prosenttiyksiköllä viimeisen kahden vuoden aikana. Kuluttajatutkimuksen sekä Viestintäviraston keräämät tiedot ovat linjassa toistensa kanssa sen suhteen, että mobiililaajakaistojen määrä on viime vuosina kasvanut reippaasti, ja toisaalta kiinteiden liittymien määrässä on tapahtunut hienoista laskua. Mobiilien älypäätelaitteiden, erilaisten mobiilisovellusten käytön sekä matkaviestinverkkojen LTE-tekniikan yleistyttyä matkaviestinverkossa siirretyn datan määrä Suomessa on lähes kaksinkertaistunut vuosittain. 43 Joidenkin tutkimusten mukaan Suomessa käytetään mobiilidataa eniten maailmassa Viestintäpalvelujen kuluttajatutkimus 2016 ja Matkaviestinverkon tiedonsiirtoliittymien käyttäjistä 67 prosenttia käytti yhteyttä matkapuhelimessa, 53 prosenttia kannettavassa tietokoneessa, 37 prosenttia taulutietokoneessa ja 20 prosenttia pöytäkoneessa. 43 Kiinteän verkon osalta ei ole saatavilla samanlaista tilastotietoa verkoissa siirretyn tiedon määristä. 44 Esimerkiksi viestintäalan analytiikkayritys Tefficientin mukaan Suomessa käytettiin mobiilidataa eniten maailmassa vuoden 2016 ensimmäisellä vuosipuoliskolla.
27 Mobiiliverkossa siirretty data (teratavua) Kuvio 5. Matkaviestinverkoissa siirretyn tiedon määrän kehitys (teratavua). Mobiilidatan runsasta käyttöä selittää erityisesti se, että toisin kuin useimmissa muissa maissa, Suomessa suurin osa mobiililaajakaistoista on tiedonsiirtomäärältään rajoittamattomia. 45 Tällöin loppuasiakkaiden ei tarvitse tarkkailla mobiilidatan käyttömääriään. Vuoden 2016 puolivälissä yhteensä 7,6 miljoonasta kuukausimaksullisesta tiedonsiirtoliittymästä 67 prosenttia oli rajoittamattomia ja 33 prosenttia rajoitettuja. Matkaviestinverkkojen kattavuus ja nimellisnopeudet Suomessa toimivat valtakunnalliset matkaviestinverkkoyritykset ovat DNA, Elisa, TSF sekä 450 MHz taajuusalueella LTE-verkkoa operoiva Ukkoverkot Oy. 46 Matkaviestinverkkoyritysten UMTS-verkkojen 47 väestöllinen peittoalue on lähes sata prosenttia ja maantieteellinen peittoalue noin 98 prosenttia. Vuonna 2014 DNA, Elisa ja TSF alkoivat rakentaa 800 megahertsin taajuusaluetta hyödyntäviä LTEverkkoja, jonka jälkeen LTE-verkkojen peittoalueet ovat kasvaneet vuosittain. Viestintäviraston matkaviestinverkkoyrityksiltä keräämien tietojen 48 mukaan vähintään 100 Mbit/s nimellisno- 45 Rajoittamattomissa liittymissä kuukausimaksuun kuuluu rajoittamaton tiedonsiirto. Rajoitetuissa liittymissä tiedonsiirron määrässä on katto, jonka jälkeen tiedonsiirto voi sopimuksesta riippuen hidastua tai muuttua maksulliseksi. 46 Ahvenanmaan maakunnan alueella matkaviestinverkkoyrityksinä toimivat Ålands Telekommunikation Ab sekä TeliaSonera Finland Oyj. Matkaviestinverkkoyritysten lisäksi Suomessa toimii tällä hetkellä matkaviestinverkon palveluyrityksinä ainakin AinaCom Oy, Fujitsu Finland Oy, Globetel Oy, Setera Oy sekä Moi Mobiili Oy. 47 UMTS-verkot (Universal Mobile Telecommunications System) mahdollistavat laajakaistaisen pakettikytkentäisen tiedonsiirron. UMTS-tekniikan varhaisessa toteutuksessa verkon teoreettinen maksimitiedonsiirtonopeus oli ainoastaan 0,384 Mbit/s, mutta HSPA-toteutuksien (High Speed Packet Access) myötä UMTS-verkkojen tiedonsiirtonopeudet ovat kasvaneet huomattavasti. HSDPA-tekniikka (High Speed Downlink Packet Access) mahdollistaa 21 Mbit/s teoreettisen latausnopeuden ja kahden UMTS-tukiasemasolun yhdistämistä hyödyntävä DC-HSDPA-tekniikka (Dual-Carrier HSDPA) puolestaan mahdollistaa 42 Mbit/s teoreettisen maksimilatausnopeuden. 48 Saatavuustiedot perustuvat Viestintäviraston vuoden 2015 lokakuussa teleyrityksiltä keräämiin paikkamuotoisiin saatavuus- ja laatutietoihin.
28 28 peuden 49 mahdollistavien LTE-verkkojen yhteenlasketut peittoalueet kattavat tällä hetkellä 76 prosenttia suomalaisista kotitalouksista. 50 Vuoden 2016 puolivälissä loppuasiakkaille tarjotuista mobiililaajakaistoista 18 prosenttia oli nimellismaksiminopeudeltaan vähintään 100 Mbit/s. Liittymistä 28 prosenttia oli Mbit/s, 29 prosenttia Mbit/s sekä 6 prosenttia 2-10 Mbit/s nimellisnopeudeltaan. Alle 2 Mbit/s liittymiä oli 19 prosenttia. 51 Mobiililaajakaistat ovat tiedonsiirto-ominaisuuksiltaan epäsymmetrisiä. Esimerkiksi LTE-liittymissä, joissa saavutetaan Mbit/s nimellinen latausnopeus, nimellisen lähetysnopeuden vaihteluväli on noin 3-40 Mbit/s. 52 Mobiililaajakaistojen toteutuneet nopeudet Mobiililaajakaistojen kohdalla on huomioitava, että liittymien markkinointi- ja nimellisnopeuksissa on kyse teoreettisista maksiminopeuksista, ja asiakkaalle toteutuva lataus- ja lähetyssnopeus voi todellisuudessa erota nimellisnopeudesta hyvinkin huomattavasti. Toisin kuin kiinteän verkon liittymissä, matkaviestinverkoissa tiedonsiirron kapasiteetti jaetaan muiden käyttäjien kanssa, jolloin yhteyden todellinen nopeus määräytyy alueen tukiasemasolun käyttäjien määrän mukaan. Lisäksi käyttöpaikassa saavutettava todellinen nopeus riippuu käyttöpaikan etäisyydestä tukiasemaan, käytössä olevasta taajuuskaistasta sekä käytettävästä verkkotekniikasta. Myös vallitsevilla radio-olosuhteilla ja käytettävällä päätelaitteella on vaikutusta saavutettavissa olevaan yhteysnopeuteen. Koska matkaviestinverkoissa yhteyden todellinen nopeus ja vasteaika vaihtelevat käytännössä jatkuvasti, kaikkien yhteyden kautta käytettävien palveluiden sujuvaa toimivuutta on mahdotonta taata loppuasiakkaalle. Teleyritykset myös ilmoittavat mobiililaajakaistojen nimellisnopeuksien vaihteluvälit hyvin laajalla skaalalla. Vaikka LTE-tekniikka mahdollistaa teoriassa korkeat tiedonsiirtonopeudet ja lähes kiinteitä verkkoja vastaavan vasteajan, ei tämä poista verkon perusominaisuutta samanaikaisten käyttäjien vaikutuksesta saatavilla olevan palvelun laatuun. 49 DNA, Elisa ja TSF ovat ottaneet käyttöön myös LTE-A -tekniikkaan päivitettyjä tukiasemia, ja tarjoavat tällä hetkellä jopa 300 Mbit/s nimellisnopeudellisia mobiililaajakaistoja. LTE-A -tekniikkaa tukevien tukiasemien määrä on kuitenkin vielä tällä hetkellä hyvin rajallinen sekä väestöllisen että maantieteellisen kattavuuden osalta. Lisäksi markkinoilla on vielä hyvin rajallinen määrä tekniikkaa tukevia päätelaitteita. LTE-A (LTE Advanced) on LTE-tekniikan kaupallisessa käytössä oleva kehittynein versio, jonka avulla on mahdollista yhdistää useita taajuuskaistoja ja näin kasvattaa hyödynnettävän taajuuskaistan maksimileveyttä MHz:n taajuusalueen toimilupien ehtojen mukaan matkaviestinverkko on rakennettava siten, että se kattaa 95 prosenttia Manner-Suomen väestöstä kolmen vuoden kuluessa toimilupakauden alkamisesta ja 97 tai 99 prosenttia Manner-Suomen väestöstä viiden vuoden kuluessa toimilupakauden alkamisesta. Vuoden 2016 lopulla huutokaupattiin 700 megahertsin taajuuksia LTE-verkkojen lisäkapasiteetiksi. Taajuuksia huutokaupassa voittivat DNA, Elisa ja TSF. 51 Nimellisnopeustiedot perustuvat Viestintäviraston teleyrityksiltä puolivuosittain keräämiin toimialatietoihin. 52 Esimerkki lähetysnopeuksista on otettu Elisan mobiililaajakaistan palvelukuvauksesta.
29 29 VTT:n suorittamien nopeusmittausten 53 mukaan elo-lokakuussa 2016 keskimääräinen toteutunut latausnopeus Suomen matkaviestinverkoissa oli noin 22 Mbit/s. Latausnopeudet vaihtelivat jonkin verran matkaviestinverkoittain. Mittaustulokset osoittavat, että verkkojen ruuhkaisuus vaikuttaa toteutuneisiin nopeuksiin huomattavasti. Nopeimmillaan matkaviestinverkot olivat arkiaamuisin kello 03-06, jolloin latausnopeuden keskiarvo oli noin 44 Mbit/s. Hitaimmillaan verkot olivat perjantain ja lauantain välisenä yönä kello 00-03, jolloin latausnopeuden keskiarvo oli noin 13 Mbit/s. Mobiililaajakaistojen toteutuneista keskimääräisistä latausnopeuksista on tarjolla myös Aalto-yliopiston keräämää kuntakohtaista tietoa vuosilta Nopeusmittausaineiston mukaan matkaviestinverkkojen keskimääräinen 55 toteutunut tiedonsiirtonopeus kunnissa oli vuoden 2016 ensimmäisellä vuosipuoliskolla noin 16 Mbit/s. Vuonna 2015 toteutuneiden nopeuksien keskiarvo oli noin 13 Mbit/s ja vuonna 2014 noin 9 Mbit/s. Siten aineiston mukaan toteutuneet nopeudet ovat vuosittain kasvaneet noin 3-4 Mbit/s LTE-verkkojen leviämisen edetessä. Kuitenkin joissakin kaupungeissa, kuten Oulussa, Tampereella ja Vantaalla, käyttäjämäärän kasvu on vuoden 2016 aikana pudottanut nopeuksia verrattuna aiempaan. 56 Kuntakohtaisesti tarkasteltuna keskinopeuksissa on hyvin merkittäviä eroja. Esimerkiksi vuoden 2016 nopeusmittauksissa kuntakohtaiset nopeuskeskiarvot vaihtelivat noin 3 40 Mbit/s välillä. 57 Myös varsin pienellä maantieteellisellä alueella voi olla huomattavia eroavaisuuksia loppukäyttäjän kokemassa palvelun laadussa. Kiinteän verkon laajakaistapalvelut voidaan nähdä mobiilililaajakaistoja luotettavampana siitä näkökulmasta, että niissä toteutunut nopeus vastaa paremmin tilattua nopeutta. Kapasiteetin hallinta on kiinteissä verkoissa helpompaa, koska verkossa ei ole liikkuvia käyttäjiä, ja teleyritys kykenee mitoittamaan verkkokapasiteetin käyttäjien lukumäärän mukaan. Kiinteän verkon liittymien kohdalla loppuasiakkaat voivat olla varmempia yhteyden todellisesta nopeudesta myös sen vuoksi, että teleyritysten tulee liittymäsopimuksessa ilmoittaa liittymäkohtaiset minimi-, normaali- ja maksiminopeusarvot. Mobiililaajakaistan osalta puolestaan riittää mainostetun nopeuden lisäksi arvioitu maksiminopeus Kyse on mittaustiedoista, joita Viestintävirasto on hankkinut VTT:ltä käyttöönsä. Tiedot perustuvat mobiilikäyttäjien ympäri Suomea tekemiin noin mittaukseen. Keskimääräinen latausnopeus sisälsi sekä UMTS- että LTEverkkojen mittauksia. 54 Tiedot on kerätty YLE:n verkkosivuillaan julkaisemasta palvelusta, jossa voi etsiä kuntakohtaista tietoa mobiililaajakaistojen todellisista nopeuksista. Tiedot on kerätty kaikista suomalaisista kunnista niiltä osin, kun kunnassa on ollut riittävästi mittauskertoja luotettavan tiedon saamiseksi. Vuoden 2016 osalta palvelussa on käytettävissä aikavälillä kerätty tieto. Ylen julkaisema palvelu perustuu Aalto-yliopiston Nettitutka-palvelun aineistoon mobiiyhteyksien toteutuneista nopeuksista. 55 Kyseessä on yksinkertainen keskiarvo, joten nopeuksia ei ole painotettu esimerkiksi kunnan väestömäärällä. 56 Oulussa keskinopeus oli vuonna ,8 Mbit/s, kun se vuonna 2015 oli 21,1 Mbit/s. Tampereella keskinopeus oli vuonna ,1 Mbit/s, kun se vuonna 2015 oli 27,4 Mbit/s. Vantaalla keskinopeus oli vuonna ,8 Mbit/s, kun se vuonna 2015 oli 18,4 Mbit/s 57 Mittaustulosten mukaan parhaisiin nopeuksiin päästiin Lemillä (39,8 Mbit/s) ja huonoimpiin Hollolassa (3 Mbit/s). 58 Liittymäsopimusten tiedonsiirtonopeuksien ilmoittamisesta on määrätty Viestintäviraston kannanotossa internetyhteyspalvelun nopeuden kohtuullisesta ilmoittamistavasta ( , Dnro: 605/923/2016). Kannanoton mukaan kiinteän laajakaistan ilmoitetun miniminopeuden tulee olla vähintään 70 % maksiminopeudesta, jos kyse on enintään 100
30 30 Kiinteiden ja mobiililaajakaistojen hintojen kehitys Kiinteiden laajakaistaliittymien keskimääräiset listahinnat 59 ovat laskeneet vuodesta 2011 lähtien. Suhteessa eniten, noin 23 prosenttia, keskimääräinen hinta on laskenut 8-24 Mbit/s liittymissä. Yli 100 megan liittymissä keskimääräinen hinta on laskenut noin 10 prosenttia vuoteen 2015 mennessä Mbit/s 8 Mbit/s 24 Mbit/s 100 Mbit/s Kuvio 6. Kiinteän verkon laajakaistaliittymien hinnastohinnat (euroa). Hintojen laskusta huolimatta mobiililaajakaistojen ja kiinteiden laajakaistojen välillä on edelleen merkittävä ero kuukausihinnoittelussa. Esimerkiksi Mbit/s nimellisnopeudellisten mobiililaajakaistojen listahintojen 60 haitari on tällä hetkellä 26,90 29,90 e/kk, kun taas kiinteässä verkossa 100 Mbit/s nimellisnopeudeltaan olevan liittymän keskimääräinen hinta oli noin 45,00 e/kk vuonna Kiinteiden ja mobiililaajakaistojen kysynnän taustalla olevat käyttäjätarpeet Älypäätelaitteiden yleistyttyä mobiililaajakaistojen käyttämisestä on nopeasti tullut useimmille suomalaisille kiinteä osa elämää, ja jopa edellytys sujuvalle arjelle. Suurimmalle osalle loppuasiakkaista mobiiliyhteyksissä ensisijaista on mahdollisuus käyttää yhteydellä esimerkiksi erilaisia sosiaalisen median palveluita, hyötysovelluksia ja tiedonhakua paikasta riippumatta. Viestintäviraston kuluttajakyselyssä 2016 noin 75 prosenttia Mbit/s liittymästä. Kiinteän liittymän ilmoitetun maksiminopeuden on oltava sellainen, että käyttäjä voi odottaa saavansa sen ainakin osan ajasta. Ilmoitetun normaalinopeuden tulee puolestaan olla kohtuullisessa suhteessa maksiminopeuteen. Mobiililaajakaistan arvioidun maksiminopeuden pitää olla realistisesti saavutettavissa todellisissa käyttöolosuhteissa. Liittymälle määritetty maksiminopeus ei siten voi olla liittymän teoreettinen maksiminopeus. Maksiminopeus ei myöskään voi olla alempi kuin liittymän mainostettu nopeus. 59 Listahintojen tarkastelu ei huomioi tarjousten vaikutusta hintatasoon. Keskimääräiset listahinnat on laskettu yksinkertaisena keskiarvona Viestintäviraston kuntakohtaisesti vuosittain kerääminen hintatietojen perusteella. 60 Hintatiedot on kerätty kolmen suurimman matkaviestinverkkoyrityksen osalta, ja ne koskevat pelkästään tiedonsiirtokäyttöön tarkoitettuja eli niin sanottuja dedikoituja mobiililiittymiä.
31 31 vastaajista ilmoitti mobiilin internetyhteyden hankkimisen syyksi mobiliteetin. Joillakin loppukäyttäjistä mobiililaajakaistan hankkiminen on myös ainoa vaihtoehto internetyhteydeksi, sillä kiinteät verkot eivät kata koko Suomea. 61 Kiinteän verkon laajakaistaliittymien hankkimisen taustalla on mobiililaajakaistoista poikkeavat käyttäjätarpeet. Kiinteiden liittymien kohdalla loppuasiakkaat edellyttävät yhteydeltä jatkuvaa luotettavuutta, vakautta ja korkeita lataus- ja lähetysnopeuksia, sekä mahdollisuutta tilata liittymälle lisäpalveluja kuten televisiopalveluja. Etenkin viime vuosina suurempia nopeuksia vaativien sisältöpalveluiden käyttö on yleistynyt, ja myös kysyntä nopeammille ja vakaimmille tiedonsiirtoyhteyksille on kasvanut. Esimerkiksi erilaiset musiikki- ja videosuoratoistopalvelut, HD-tasoinen IPTV sekä verkkopelaaminen voivat toimiakseen vaatia jopa kymmenien Mbit/s siirtonopeuksia sekä lyhyttä ja tasaisena pysyvää verkon vasteaikaa, mikä yleensä voidaan saavuttaa vain kiinteillä yhteyksillä. Lisäksi siinä missä mobiilaajakaistoja yleensä hankitaan yksittäisten henkilöiden ja laitteiden käyttöön, kiinteä laajakaista hankitaan usein koko kotitalouden yhteiseksi internetyhteydeksi, joka jaetaan kotitaloudessa langattomasti useamman henkilön ja päätelaitteen käyttöön. Viestintäviraston kuluttajatutkimuksen 2016 mukaan 88 prosentilla niistä kotitalouksista, joilla oli kiinteän verkon laajakaista, oli käytössään myös mobiililiittymä, jolla voi käyttää internetyhteyttä. Lisäksi 41 prosentilla kiinteän verkon liittymän omistavista kotitalouksista oli käytössään myös pelkästään tiedonsiirtoon tarkoitettu mobiililaajakaista. Tulokset antavat viitteitä siitä, että kiinteää ja mobiilia laajakaistapalvelua käytetään toisiaan täydentävinä palveluina. Johtopäätökset mobiililaajakaistojen korvaavuudesta Viestintävirasto katsoo, että mobiililaajakaista ei ole korvaava vaihtoehto suurimmalle osalle kiinteiden laajakaistaliittymien loppuasiakkaista tilanteessa, jossa kiinteiden liittymien hinta nousee merkittävästi ja pysyvästi. Sen sijaan Viestintävirasto toteaa edellisen analyysin mukaisesti, että suurimmalle osalle loppuasiakkaista mobiililaajakaista on kiinteän verkon laajakaistaliittymää täydentävä palvelu. Johtopäätös perustuu seuraaviin tekijöihin: 1. Kiinteiden liittymien määrä ei ole merkittävästi supistunut Mobiililaajakaistojen radikaali yleistyminen ei ole pitkällä aikavälillä johtanut loppuasiakkaiden laajamittaiseen luopumiseen kiinteän verkon liittymistä. Mobiililaajakaistoja on ollut markkinoilla lähes kymmenen vuotta, eikä kiinteissä liittymissä ole nähtävissä merkittävää laskevaa ke- 61 Viestintäviraston kuluttajatutkimuksessa 2016 noin 9 prosenttia mobiilin internetyhteyden hankkineista ilmoitti hankkineensa yhteyden siksi, että muuta internetliittymä ei ollut saatavilla.
32 32 hitystrendiä. Kiinteiden laajakaistaliittymien määrä on pysynyt melko vakaana siitä huolimatta, että Mobiililaajakaistojen hinnat ovat ainakin yhden kolmasosan edullisempia kuin kiinteiden liittymien hinnat Suurin osa mobiililaajakaistoista on datakäytöltään rajoittamattomia Mobiililaajakaistojen markkinoidut maksiminopeudet vastaavat kiinteiden liittymien nopeuksia tai ovat jopa niitä korkeammat. Mikäli loppuasiakkaat pitäisivät mobiililaajakaistoja ominaisuuksiltaan vastaavina palveluina kiinteille laajakaistoille, olisi niiden alhaisten hintojen tullut johtaa siihen, että merkittävä osa loppuasiakkaista olisi jo luopunut kiinteistä laajakaistoista ja siirtynyt käyttämään yksistään rajoittamattomia mobiililaajakaistoja. 2. Mobiililaajakaistat eivät vastaa ominaisuuksiltaan kiinteitä liittymiä Mobiililaajakaistat eivät tarjoa loppuasiakkaille kiinteää yhteyttä vastaavaa luotettavaa ja vakaata yhteyttä. Myös toteutuneet lataus- ja lähetysnopeudet jäävät huonolaatuisimpienkin kiinteiden laajakaistojen nopeuksista, riippuen esimerkiksi samanaikaisten käyttäjien määrästä, etäisyydestä tukiasemaan tai käytettävästä päätelaitteesta. Mobiililaajakaistoissa markkinoidun nimellisen maksiminopeuden sekä toteutuneen nopeuden ero on huomattavasti suurempi kuin kiinteiden liittymien kohdalla. 3. Mobiililaajakaistojen ja kiinteiden liittymien käyttötarkoitukset ovat erilaiset Loppuasiakas hankkii kiinteän liittymän kotiin tai yrityksen toimipaikkaan saadakseen käyttöönsä luotettavan, vakaan ja riittävän nopean yhteyden, jonka voi jakaa usean päätelaitteen kesken ja jolle voi tilata lisäpalveluja. Mobiilaajakaistoja puolestaan hankitaan yksittäisten henkilöiden ja laitteiden käyttöön, ja niissä mobiliteetti on liittymän tärkein ominaisuus. Koska viimeisen kahden vuoden aikana kiinteiden liittymien kokonaismäärässä on tapahtunut lievää supistumista, eivätkä muut kiinteän verkon tekniikat ole täysin korvanneet ADSLliittymien määrän laskua, Viestintävirasto arvioi, että osa loppuasiakkaista voi katsoa mobiililaajakaistan korvaavaksi vaihtoehdoksi heikkolaatuisimmille ADSL-liittymille. Koska korvaavuus on osittaista, eikä koske suurinta osaa loppuasiakkaista, tämä ei johda siihen, että korvaavuutta voitaisiin todeta koko vähittäismarkkinoiden tasolla.
33 Tarjonnan korvaavuus 5.3 Maantieteelliset markkinat Edellä esitettyyn perustuen Viestintävirasto katsoo, että mobiililaajakaistat eivät kuulu samoille hyödykemarkkinoille xdsl-, Ethernet-, FTTH- ja kaapelimodeemiliittymien kanssa. Vähittäispalvelujen tarjonnan korvaavuudella tarkoitetaan muiden kuin tällä hetkellä tilaajayhteysverkkoja omistavien teleyritysten mahdollisuutta siirtyä heti tai lyhyellä aikavälillä tarjoamaan laajakaistapalveluja ilman huomattavia kustannuksia tai riskejä tilanteessa, jossa laajakaistapalvelujen hinta on noussut merkittävällä ja pysyvällä tavalla. Tarjonta on korvautuvaa silloin, kun kilpaileva teleyritys voi tulla vähittäismarkkinoille helposti ilman, että sen tarvitsee vuokrata alueen verkkoyritykseltä tilaajayhteys- tai bitstream-markkinoiden tukkutuotteita. Laajakaistapalvelujen tarjoaminen ilman verkkoyritykseltä vuokrattuja tukkutuotteita edellyttää käytännössä oman tilaajayhteysverkon rakentamista. Tilaajayhteysverkkojen rakentamisesta puolestaan koituu merkittäviä uponneita kustannuksia ja riskejä. Lisäksi niiden rakentaminen on aikaa vievä prosessi, mikä ei mahdollista välitöntä markkinoille tuloa. Siten kilpailevien teleyritysten siirtyminen tarjoamaan laajakaistapalveluja toisen teleyrityksen alueelle lyhyellä aikavälillä ja ilman merkittäviä kustannuksia on hyvin rajallista. Edellä esitettyyn perustuen Viestintävirasto katsoo, että laajakaistapalvelujen vähittäismarkkinoilla tarjonta ei ole korvautuvaa, eikä tarjonnan korvautumista siten tule huomioida hyödykemarkkinoiden määrittelyssä. Suomessa ei ole yhtään teleyritystä, joka omistaisi valtakunnallisen kiinteän verkon. TSF, Elisa sekä DNA omistavat kattavimmat kiinteät verkot, ja Finnet-yritykset sekä muut pienet teleyritykset omistava kiinteitä verkkoja eri puolilla maata varsin suppeilla maantieteellisillä alueilla. Laajakaistapalvelujen vähittäismarkkinoilla on alueellisia eroja markkinajohtajien, kilpailevien teleyritysten lukumäärien sekä markkinaosuuksien jakautumisen suhteen. Koska kilpailuolosuhteet vähittäismarkkinoilla vaihtelevat merkittävästi riippuen maantieteellisestä sijainnista, Viestintävirasto katsoo, että laajakaistapalvelujen vähittäismarkkinat ovat alueelliset. Tämän vuoksi myös merkitykselliset laajakaistapalvelujen tukkumarkkinat on syytä määritellä valtakunnallisia markkinoita tarkemmalla tasolla. Alla olevassa kartassa on havainnollistettu vähittäismarkkinoiden kilpailuolosuhteiden alueellista vaihtelua tarkastelemalla vahvimman teleyrityksen markkinaosuutta eri maantieteellisillä alueilla vuoden 2015 lopussa.
34 34 Kuvio 7. Laajakaistapalvelujen vähittäismarkkinoiden korkeimmat markkinaosuudet alueittain. 5.4 Vähittäismarkkinoiden kilpailuongelmat Edellä on määritelty, että laajakaistapalvelujen hyödykemarkkinoihin kuuluvat xdsl-, Ethernet-, FTTH- ja kaapelimodeemitekniikoilla toteutetut laajakaistaliittymät. Lisäksi laajakaistapalvelujen vähittäismarkkinoiden on määritelty olevan maantieteelliseltä ulottuvuudeltaan alueelliset. Tilaajayhteysmarkkinoiden ennakkosääntelemättömässä tilanteessa laajakaistapalvelujen vähittäismarkkinoilla on vakavia kilpailuongelmia alueilla, joissa tukkumarkkinat ovat keskittyneet yhdelle vertikaalisesti integroituneelle teleyritykselle. Tällaisessa tilanteessa teleyrityksen tavoitteena on maksimoida tulot vähittäismarkkinoilla, ja yrityksellä on heikot kannustimet päästää kilpailevia teleyrityksiä verkkoonsa tarjoamaan loppuasiakkaille vaihtoehtoisia laajakaistapalveluja. Tämä estää tehokkaan kilpailun syntymistä vähittäismarkkinoilla, ja aiheuttaa hyvinvointitappioita loppuasiakkaille, koska markkinoilla peritään tällöin kilpailullista tasoa korkeampia vähittäishintoja. Markkinoilla tapahtuu tulonsiirto loppuasiakkailta teleyritykselle,
Päätösluonnos Dnro: 24.1.2017 40/961/2017 Päätösluonnos huomattavasta markkinavoimasta korkealaatuisten kiinteiden yhteyksien tukkumarkkinoilla Yritys, jota päätös koskee TeliaSonera Finland 2 (57) Sisällysluettelo
Päätös Dnro: 24.1.2017 26/961/2017 Päätös huomattavasta markkinavoimasta korkealaatuisten kiinteiden yhteyksien tukkumarkkinoilla Yritys, jota päätös koskee Eurajoen Puhelin Osk 2 (41) Sisällysluettelo
Päätös Dnro: 24.1.2017 36/961/2017 Päätös huomattavasta markkinavoimasta korkealaatuisten kiinteiden yhteyksien tukkumarkkinoilla Yritys, jota päätös koskee MPY Palvelut Oyj 2 (53) Sisällysluettelo 1 Tiivistelmä...
Dnro 3/961/2017 DNA OYJ:N LAUSUNTO TILAAJAYHTEYS- JA BITSTREAM-MARKKINOIDEN (MARKKINAT 3A JA 3B) MARKKINA-ANALYYSISTÄ JA HMV-PÄÄTÖSLUONNOKSISTA
Viestintävirasto kirjaamo@ficora.fi Aleksandra Partanen Dnro 3/961/2017 DNA OYJ:N LAUSUNTO TILAAJAYHTEYS- JA BITSTREAM-MARKKINOIDEN (MARKKINAT 3A JA 3B) MARKKINA-ANALYYSISTÄ JA HMV-PÄÄTÖSLUONNOKSISTA DNA